
	砖讛讟诪讬谉 讘讞讜专砖讬谉. 驻讬' 讛讟诪讬谉 注爪诪讜 讜住''讚 砖讛诇讱 讘讞砖讗讬 讜讟讘讞 ' 讛讘讛诪讛 讘诪拽讜诐 砖讛讜讗 讜诪砖''转 驻专讬讱 讜讛讗 诇讗 诪砖讱: 讻讬讜谉 讚专讗讜讛讜 讙讝诇谉 讛讜讗. 讻诇讜诪专 砖注讜砖讛 讘诪拽讜诐 讙诇讜讬 讜诇讗 讚诪讬 诇讙讜谞讘 讘讘讬转 讗讜 讘讞爪专: 讜专讘讬 讬讜讞谞谉 讛讗 讚诪讟诪专讬 讻讜'. 诇诪''讚 讘讛讻讜谞住 (诇注讬诇 讚祝 谞讝. 讜砖诐) 讚诇专' 讬讜讞谞谉 诇住讟讬诐 诪讝讜讬讬谉 讻讬讜谉 讚诪讟诪专 诪讗讬谞砖讬 讙谞讘 讛讜讗 讗爪讟专讬讱 诇讛讗讬 讟注诪讗 讚诇诪''讚 讚讙讝诇谉 讛讜讗 诇专' 讬讜讞谞谉 诇讗 爪专讬讱 诇讛讗讬 讟注诪讗 讻诇诇: 诪驻谞讬 诪讛 讛讞诪讬专讛 转讜专讛 讻讜'. 讘讟讜注谉 讟注谞转 讙谞讘 讜讟注谞转 讙讝诇谉 诇讗 砖讬讬讱 讛讗讬 讟注诪讗 讻诇诇: 讗讬谉 诪讙讚诇讬谉 讘讛诪讛 讚拽讛. 讗驻讬' 讘讘讬转 拽讗诪专 讚诇专注讜转 讗驻讬' 讘讛诪讛 讙住讛 讗住讜专 讻讚讗诪专讬谞谉 讘讝讛 讘讜专专 (住谞讛讚专讬谉 讚祝 讻讛:) 专讜注讛 砖讗诪专讜 讗讞讚 专讜注讛 讘讛诪讛 讙住讛 讜讗讞讚 专讜注讛 讘讛诪讛 讚拽讛 讜讗''转 讜讛讗 讚诪住讬拽 讛转诐 讚专讘讗 诪讙讚诇讬谉 讗讬转诪专 讚诪讙讚诇讬 讘讛诪讛 讚拽讛 讘讗专抓 讬砖专讗诇 驻住讜诇讬谉 讘讞讜爪讛 诇讗专抓 讻砖专讬诐 诪讙讚诇讬 讘讛诪讛 讙住讛 讗驻讬' 讘讗''讬 讻砖专讬诐 诪讗讬 拽诪砖诪注 诇谉 讚讛讗 讚讘讞讜''诇 讻砖专讬诐 诪转谞讬' 讛讬讗 讚讗驻讬' 讘住讜专讬讗 砖专讬 讻''砖 讘讞讜''诇 讜讬砖 诇讜诪专 讚讜讚讗讬 诇讗 讗爪讟专讬讱 讗诇讗 讗讬讬讚讬 讚讗诪专 讚讘讗''讬 驻住讜诇讬谉 拽诪住讬讬诐 讚讘讞讜''诇 讻砖专讬诐 讜诪讙讚诇讬 讘讛诪讛 讙住讛 讚讗驻讬' 讘讗''讬 讻砖专讬诐 讗爪讟专讬讱 诇讗砖诪讜注讬谞谉 讚讗讬 诪诪转谞讬转讬谉 讛讜讛 讗诪讬谞讗 讚讗驻讬' 讙住讛 讗住讜专 讜讛讗 讚谞拽讟 讚拽讛 诇讗砖诪讜注讬谞谉 讚讗驻讬' 讚拽讛 砖专讬 讘住讜专讬讗 讜谞专讗讛 讚讛讗 讚讗诪专讬谞谉 讘驻''拽 讚讘''诪 (讚祝 讛:) 讚专讜注讛 讘讛诪讜转 砖诇 讗讞专讬诐 讻砖专 讚讗讬谉 讗讚诐 讞讜讟讗 讜诇讗 诇讜 讛讬讬谞讜 讚讜拽讗 讙住讛 砖诪讜转专 诇讙讚诇 讗讘诇 讚拽讛 讘讗''讬 讗讜 讘讘讘诇 诇专讘 讗讬谉 谞专讗讛 诇讞诇拽 讘讬谉 诪讙讚诇 砖诇讜 诇砖诇 讗讞专讬诐 讚讛讗 讗驻讬' 拽砖讜专讛 讘讻专注讬 讛诪讟讛 讗住讜专 讜诇讗 讻讚讘专讬 讛诪驻专砖 诇拽诪谉 讚住讘专 专讘 讛讜谞讗 砖诪讜转专 诇诪住讜专 诇讗砖转讜 讻诪讜 砖诪讜转专 诇专讜注讛 讜诇讻讱 讛讬转讛 诪谞讟专转 诇讛讜 讞讜讘讛 讚讛讗 讻讬讜谉 讚讘讘诇 讻讗''讬 诇讘讛诪讛 讚拽讛 讗讬谉 诇讜 诇讞诇拽 讘讬谉 注诇 讬讚讬 注爪诪讜 讘讬谉 注''讬 讗讞专讬诐 讜讛谞讛讜 注讬讝讬 讚讗讻诇讬 讞讜砖诇讬 讘谞讛专讚注讗 讘讞讝拽转 讛讘转讬诐 (讘''讘 讚祝 诇讜.) 讜拽讗诪专 砖讗谞讬 注讬讝讬 讚诪住讬专讬 诇专讜注讛 讗祝 注诇 讙讘 讚谞讛专讚注讗 讛讬讗 讘讘诇 砖诪讗 诇讗 讛讬讜 讻诇 讻讱 谞讝讛专讬诐 注诇 讚讘专讬 专讘 砖讗诪专 讘讘诇 讻讗''讬 诇讘讛诪讛 讚拽讛 砖讙诐 专讘 讛讜谞讗 诇讗 讛讞诪讬专 讜讻谉 诪砖诪注 讚讗驻讬' 注''讬 讗讞专讬诐 讗住讜专 诪讚诇讗 诪住专 讛讛讜讗 讞住讬讚 讘讛诪讛 诇专讜注讛 讜讻谉 讘注诇讬 讘转讬诐 砖讘讙诇讬诇 诪住转诪讗 诇讗 讛讬讜 诪专注讬谉 讘注爪诪谉 讗转 爪讗谞谉 讜专讜注讛 砖注砖讛 转砖讜讘讛 诪讬 诇讗 注住拽讬谞谉 砖诪讜爪讗 讗讞专讬诐 砖讬专注讜 诇讜 讜讗驻讬' 讛讻讬 拽讗诪专 讬诪讻讜专 注诇 讬讚讜





专砖讘"讗

 诪讟诇讟诇讬 讘谞讬 砖讟专讗 谞讬谞讛讜. 讜讛讗 砖讟专 诇讗 讗砖讻讞谉 讗诇讗 讘拽专拽注讜转 讚讻转讬讘 讜讻转讜讘 讘住驻专 讜讗讬 诇讗讜 讚讻转讬讘 讗祝 讘拽专拽注 诇讗 讛讬讛 讘砖讟专 拽讜谞讛 讜讻讚讗诪专讬谞谉 讘拽讚讜砖讬谉 (讻讜, 讗) 讘砖讟专 诪谞诇谉 讚讻转讬讘 讜讻转讜讘 讘住驻专, 讜讗讙讘 谞诪讬 讚拽谞讬 讘诪讟诇讟诇讬谉 讛讬讬谞讜 诪砖讜诐 讚讻转讬讘 讜讬转谉 诇讛诐 讗讘讬讛诐 诪讙讚谞讜转 注诐 注专讬诐 讘爪讜专讜转, 讗讘诇 砖讟专 诇诪讟诇讟诇讬 诇讗 讗砖讻讞谉. 讻谞"诇.





讗诪专 专' 讗诇注讝专 专讗讜讛讜 砖讛讟诪讬谉 讘讞专砖讬谉. 讬砖 诪驻专砖讬诐 砖讛讟诪讬谉 注爪诪讜 诇讙谞讜讘, 讜讻谉 谞专讗讛 诪讚讗诪专讬谞谉 讻讬讜谉 讚诪讬讟诪专 诪讬谞讬讬讛讜 讙谞讘 讛讜讗, 讗讘诇 讛诇砖讜谉 拽砖讛 诇讬 拽爪转, 砖讛讬讛 诇讜 诇讜诪专 专讗讜讛讜 砖谞讟诪谉 讘讞讜专砖讬谉. 讜讗祝 注诇 驻讬 砖讻转讜讘 (砖诪讜转 讬讘, 讬) 讜驻专注讛 讛拽专讬讘 讻讘专 驻专砖讜 讛拽专讬讘 讞讬讬诇讜转讬讜. 讜讛谞讻讜谉 讘注讬谞讬 诪讛 砖驻讬专砖 讛专讗讘"讚 讝"诇 砖讛讟诪讬谉 讗转 讛讘讛诪讛 讘讞讜专砖讬谉 讘注谞驻讬 讛讗讬诇谞讜转 砖注砖讛 注谞驻讬 讛讗讬诇谞讜转 讻诪住讱 讘驻谞讬 讛讘讛诪讛. 讜谞专讗讛 注讜讚 讻驻讬专讜砖讜 诪诪讛 砖讛拽砖讜 讜讛讗 诇讗 诪砖讱, 砖讗讬诇讜 诇驻讬专讜砖 讛专讗砖讜谉 诪讗讬 拽讜砖讬讗 讚诇诪讗 讛讻讬 拽讗诪专 讛诪讟诪讬谉 注爪诪讜 讘讞讜专砖讬谉 讜讙谞讘 讜讟讘讞 讜诪讻专 砖讗祝 注诇 驻讬 砖诇讗 讛讝讻讬专 砖诪砖讱 讚专讻谉 诇拽爪专 讜讻讚讬谞讜 诪砖诪注 讜讘讻讜诇讛讜 诪转谞讬转讬谉 讜讘专讬讬转讗 讙谞讘 住转诐 转谞讜 讜讙谞讘 讻讚专讻讜 拽讗诪专 讻诇讜诪专 砖讛讙讘讬讛讜 讗讜 砖诪砖讱. 讜讬"诇 讚诪砖讜诐 讚诇讗 拽讗诪专 讛讻讗 讜讙谞讘 讜讟讘讞 讜诪讻专 讗诇讗 讛讟诪讬谉 讜讟讘讞 讜诪讻专 讚诪砖诪注 砖诇讗 讛讙讘讬讛讜 讜诇讗 诪砖讱 讗诇讗 砖讟讘讞 讜诪讻专 讘诇讘讚 拽讗 诪拽砖讬 讛讻讗.





砖讛讻讬砖讛 讘诪拽诇. 讜驻讬专砖 讛专讗讘"讚 讝"诇 讚讛讗 拽讗 诪砖诪注 诇谉 讚讬注专 诪拽讜诐 诪砖讬讻讛. 讜讗讬谞讜 诪讞讜讜专 讘注讬谞讬, 讚驻砖讬讟讗 讚诇讗 讙专注 诪住讬诪讟讗, 讗诇讗 拽讗 诪砖诪注 诇谉 讚讗祝 注诇 讙讘 讚专讗讜讛讜 讻讬讜谉 讚诪讬讟诪专 诪讬谞讬讬讛讜 讙谞讘 讛讜讗 讻讚诪拽砖讬谞谉 讜诪驻专拽讬谞谉 讜讻讬讜谉 讚专讗讜讛讜 讙讝诇谉 讛讜讗 讻讬讜谉 讚诪讬讟诪专 诪讬谞讬讬讛讜 讙谞讘 讛讜讗. 讜讗讬讻讗 诇诪讬讚拽 讜讻讬 讻诇 砖讬砖 注讚讬诐 诇讗讜 讙谞讘 讛讜讗 讜讛讗诪专讬谞谉 诇注讬诇 讘驻专拽 讛讻讜谞住 爪讗谉 诇讚讬专 (讘讘讗 拽诪讗 谞讝, 讗) 讚诇住讟讬诐 诪讝讜讬讬谉 讙谞讘 讛讜讗. 讜讛专讗讘"讚 讝"诇 转讬专抓 砖讗专 讙谞讘讬 讘砖注讛 砖讛讜诇讻讬谉 诇讙谞讜讘 讗讬谉 讬讜讚注讬谉 讗诐 讬驻讙注 讘讛谉 讗讚诐 专拽 讘讬爪讬讗转谉 谞讬讻专 讻讬 讛诐 讙谞讘讬诐 讗讘诇 讝讛 砖讬讜讚注 砖专讜讗讬谉 讗讜转讜 讜讙谞讘 讛专讬 讝讛 讻讙讝诇谉 讜讗驻讬诇讜 讛讻讬 讻讬讜谉 讚诪讬讟诪专 诪讬谞讬讬讛讜 讙谞讘 讛讜讗.





讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 讗讘诇 诪讙讚诇讬谉 讘住讜专讬讗. 驻讬专讜砖, 讗讬谉 诪讙讚诇讬谉 讗驻讬诇讜 讘讘讬转 讚讗讬诇讜 诇专注讜转 讗驻讬诇讜 讘讛诪讛 讙住讛 讗住讜专 讜讻讚讗诪专讬谞谉 讘驻专拽 讝讛 讘讜专专 (住谞讛讚专讬谉 讻讛, 讘) 专讜注讛 砖讗诪专讜 讗讞讚 讘讛诪讛 讚拽讛 讜讗讞讚 讘讛诪讛 讙住讛. 讜讗讬讻讗 诇诪讬讚拽, 讚讛讻讗 转谞讬谞谉 讚讘讛诪讛 讚拽讛 讗驻讬诇讜 讘住讜专讬讗 砖专讬 讜讻诇 砖讻谉 讘讞讜抓 诇讗专抓 讗诐 讻谉 诇诪讛 讛讜爪专讱 专讘讗 诇讜诪专 讘驻专拽 讝讛 讘讜专专 (砖诐) 诪讙讚诇讬 讘讛诪讛 讚拽讛 讘讗专抓 驻住讜诇讬谉 讘讞讜抓 诇讗专抓 讻砖专讬谉 讛砖转讗 讘住讜专讬讗 诪讜转专 讘讞讜抓 诇讗专抓 爪专讬讻讗 诇诪讬诪专 讚讻砖专讬谉. 讜诇讬讻讗 诇诪讬诪专 讚讗讬讬专讬 讚拽讗诪专 讚讘讗专抓 驻住讜诇讬谉 拽讗 诪住讬讬诐 讘讞讜抓 诇讗专抓 讻砖专讬谉 讜拽讗 诪砖诪注 诇谉 讚诪讙讚诇讬 讙住讛 讗驻讬诇讜 讘讗专抓 讬砖专讗诇 讻砖专讬诐, 讚讛讛讬讗 谞诪讬 诪转谞讬转讬谉 讚讛讻讗 讛讬讗 讚诪转谞讬转讬谉 讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 讜讚讗讬 诪砖诪注 讛讗 讙住讛 诪讙讚诇讬谉. 讗讬讻讗 诇诪讬诪专 讚讗讬 诇讗讜 讚专讘讗 讛讜讛 讗诪讬谞讗 讚讘讗专抓 讗驻讬诇讜 讙住讛 讗讬谉 诪讙讚诇讬谉 讜讘讛诪讛 讚拽讛 讚谞拽讟 诪砖讜诐 住讜专讬讗 谞拽讟, 诇讗砖诪讜注讬谞谉 讚诪讙讚诇讬谉 讚拽讛 讘住讜专讬讗.





讜讛讗 讚拽讗诪专讬谞谉 讛讻讗 讗讬谉 诪讙讚诇讬谉 讬砖 诇讜诪专 讚讗讬谉 诪讙讚诇讬谉 讗驻讬诇讜 注诇 讬讚讬 专讜注讛 拽讗诪专, 讜讗祝 注诇 讙讘 讚讗诪专讬谞谉 讘专讬砖 驻专拽 拽诪讗 讚诪爪讬注讗 (讛, 讘) 讚专讜注讛 砖讗诪专讜 砖讛讜讗 驻住讜诇 诇讗 讗诪专讜 讗诇讗 讘专讜注讛 讘讛诪讛 砖诇讜 讗讘诇 砖诇 讗讞专讬诐 讻砖专 讚讗讬谉 讗讚诐 讞讜讟讗 讜诇讗 诇讜, 讚讗讬 诇讗 转讬诪讗 讛讻讬 讗谞谉 讛讬讻讬 诪住专讬谞谉 讘讛诪讜转 诇专讜注讛 讚讛讗 讗讬讻讗 诪砖讜诐 诇驻谞讬 注讜专 诇讗 转转谉 诪讻砖讜诇, 讗驻讬诇讜 讛讻讬 讻诇 砖讗诪专讜 讗讬谉 诪讙讚诇讬谉 讜讗驻讬诇讜 讘讘讬转 诇讗 砖谞讗 注诇 讬讚讬 注爪诪讜 讜诇讗 砖谞讗 注诇 讬讚讬 讗讞专讬诐. 讜转讚注 诇讱, 讚诪注砖讛 砖诇 讗讜转讜 讞住讬讚 讚讗讬转讗 讘住诪讜讱 诇诪讛 诇讗 诪住专讛 诇专讜注讛. 讜诪讬讛讜 讬砖 诇讚讞讜转 讛转诐 讗讬 讗驻砖专 讛讜讗讬诇 讜讛讬讛 爪专讬讱 诇讬谞拽 讻诇 砖讞专讬转 讜砖讞专讬转 讜讛专讜注讬诐 讗讬谉 讚专讻谉 诇讬讻谞住 讘注讬专 讘讻诇 讘拽专 讜讘拽专. 讜诪讬讛讜 讬砖 诇诇诪讜讚 诪讘注诇讬 讘转讬诐 砖讘讙诇讬诇 讛注诇讬讜谉 砖讞专讘讜 诪驻谞讬 砖讛讬讜 诪专注讬谉 讘讛诪转谉 讘讞讜专砖讬谉 讜诪注讘讬专讬谉 讗讜转谉 注诇 砖讚讛 拽讟谞讛 砖诇讛谉. 讜讙诐 讝讜 讗讬谞讛 专讗讬讛 诇驻讬 讚注转讬, 砖讘讬转 讗讘讬讜 砖诇 专讘讬 (讬砖诪注讗诇) [砖诪注讜谉] 砖讝讜专讬 讗诪专讬 讛讟注诐 诪驻谞讬 砖讛讬讜 诪注讘讬专讬谉 讚专讱 砖讚讛 拽讟谞讛, 讜转讚注 砖讛专讬 讘讞讜专砖讬谉 讛讬讜 诪专注讬谉 讜讘讞讜专砖讬谉 讗驻讬诇讜 讘讗专抓 讬砖专讗诇 诪讙讚诇讬谉 讚转谞谉 讘诪转谞讬转讬谉 讗讘诇 诪讙讚诇讬谉 讘诪讚讘专讜转 讜转谞讬讗 讗讘诇 诪讙讚诇讬谉 讘诪讚讘专讜转 砖讘讬讛讜讚讛 讜讘诪讚讘专讜转 砖诇 讻驻专 注讻讜. 讜讬砖 讗讜诪专讬诐 讚讚讜拽讗 注诇 讬讚讬 注爪诪讜 讗住讜专 讗讘诇 注诇 讬讚讬 专讜注讛 诪讜转专, 讜转讚注 诇讱 砖讛专讬 讗诪专讜 讘住诪讜讱 讚讘讘诇 讻讗专抓 讬砖专讗诇 诇讘讛诪讛 讚拽讛 讜讗讬诇讜 讘讘讘诇 讛讬讜 诪讙讚诇讬谉 讜诪专注讬谉 注诇 讬讚讬 专讜注讛 讻讚诪讜讻讞 讘驻专拽 讞讝拽转 讛讘转讬诐 讚讙专住讬谞谉 讛转诐 (讘"讘 诇讜, 讗) 讛谞讬 注讬讝讬 讚讗讻诇讜 讞讜砖诇讗 讘谞讛专讚注讗 讗转讗 诪专讬讛 讚讞讜砖诇讗 转驻住讬谞讛讜 讜拽讗 讟注讬谉 讘讛讜 讟讜讘讗 讜讗诪专 讗讘讜讛 讚砖诪讜讗诇 讬讻讜诇 诇讬讟注讜谉 注讚 讻讚讬 讚诪讬讛谉 讜讗住讬拽谞讗 诪砖讜诐 讚注讬讝讬 诪住讜专讬谉 诇专讜注讛, 讜讗诪专讬谞谉 谞诪讬 讘驻专拽 讻讬爪讚 讛专讙诇 诪讻专讬讝 专讘讗 讚住诇拽讬谉 诇注讬诇讗 讜讚谞讞转讬谉 诇转转讗 讛谞讬 注讬讝讬 讚砖讜拽讗 诪转专讬谞谉 讘讛讜 讘诪专讬讬讛讜 转专转讬 转诇转 讝讬诪谞讬 讗讬 爪讗讬转 爪讗讬转 讜讗讬 诇讗 诪讬讬转讬谞谉 讟讘讞讬 讜砖讞讟讬谞谉 诇讛讜 讻讜' 讚讗诇诪讗 讗祝 讛谉 诪专注讬谉 讗讜转谉 讜讬讜爪讗讬谉 诇专注讜转 讘注讚专. 讜讗祝 注诇 驻讬 砖讗诪专讜 讻讗谉 讚诪讙讚诇讬谉 注讚 讬讜诪讗 讚砖讜拽讗 讗讜 注讚 讛专讙诇, 讛讬讬谞讜 讚讜拽讗 讘讘讬转 讗讘诇 诇专注讜转 讘注讚专 诇讗 讜讻讚转谞讬讗 讘讛讚讬讗 讘转讜住驻转讗 (驻"讞 讛"讘) 讗讘诇 诪讙讚诇讬谉 讗讜转讛 拽讜讚诐 诇专讙诇 砖诇砖讬诐 讬讜诐 讜诇讗 砖转讛讗 讬讜爪讗讛 讜专讜注讛 讘砖讜拽, 讗诇讗 诪砖诪注 讚讛转诐 讘砖诪住专讛 诇专讜注讛 讜讗讬诇讜 注讬讝讬 讚砖讜拽讗 谞诪讬 诪砖诪注 讚诇讗 砖讞讟讬谞谉 诇讛讜 讗诇讗 讚诪讞讬讬讘讬 诇讛讜 诇砖诇诐. 讜讛转诐 谞诪讬 讘讛谞讛讜 注讝讬 讚讘讬 转专讘讬 讚讛讜讛 诪驻住讚讬 诇专讘 讬讜住祝 讜讗诪专 诇讬讛 讗讘讬讬 讝讬诇 讗讬诪讗 诇讛讜 讚诇爪谞注讬谞讛讜 讚讗诇诪讗 注讬讝讬 讛讜讬 诇讛讜 诪讙讚诇讬谉 讗讜转谉 注诇 讬讚讬 专讜注讛, 讜讬"诇 讚砖诪讗 诇讗 拽讘诇讜 讚讘专讬 专讘 (讛讜谞讗) 砖讘讗 讜诇诪讚 讚讘讘诇 讻讗专抓 讬砖专讗诇 诇讘讛诪讛 讚拽讛 讚讛讗 讗驻讬诇讜 专讘 讛讜谞讗 讚转诇诪讬讚讬讛 讚专讘 讛讜讬 讛讜讬 诇讛讜 诇讞讜讘讗 讗讬转转讬讛.





讗讘诇 诪砖讛讛 讛讜讗 拽讜讚诐 诇专讙诇 砖诇砖讬诐 讬讜诐. 讜讚讜拽讗 讘讘讬转 讗讘诇 诇专注讜转 讘注讬专 讗住讜专 讜讻讚转谞讬讗 讘转讜住驻转讗 [砖讛讘讗转讬] 诇诪注诇讛.





讜讘诇讘讚 砖诇讗 讬砖讛讛 讗转 讛讗讞专讜谞讛 砖诇砖讬诐 讬讜诐. 驻讬专讜砖, 讻讙讜谉 砖诇拽讞 诪拽爪转谉 砖诇砖讬诐 讬讜诐 拽讜讚诐 诇专讙诇 讜注讜讚 诇拽讞 讘讗讞专讜谞讛 讗讞专讜转 诇爪讜专讱 讛专讙诇 讟"讜 讬讜诐 讜砖讞讟 讘专讙讬诇 讛专讗砖谞讜转 讜谞砖转讬讬专讜 诇讜 讗讜转谉 砖诇拽讞 讘讗讞专讜谞讛 诇讗 讬讗诪专 讛讜讗讬诇 讜诇爪讜专讱 讛专讙诇 拽谞讬转讬讛 讗祝 注诇 驻讬 砖注讘专 讛专讙诇 讜诇讗 讛讜爪专讻转讬 诇讛诐 讗砖讛讛 讗讜转谉 注讚 转砖诇讜诐 砖诇砖讬诐 讬讜诐 讗诇讗 砖讜讞讟讬谉 诪讬讚. 讜讬砖 住驻专讬诐 砖讻转讜讘 讘讛谉 讘讙讬专住讗 讻谉 讘讛讚讬讗 讚讙专住讬谞谉 讜讘诇讘讚 砖诇讗 讬砖讛讛 讗转 讛讗讞专讜谞讛 砖讘讛诐 砖诇砖讬诐 讬讜诐 讚讗讬 谞驻讬拽 诇讬讛 专讙诇 讜诪讻讬 讝讘谞讛 讜注讚 讛砖转讗 讗讻转讬 诇讗 诪诇讜 转诇转讬谉 讬讜诪讬谉 诇讗 诪讬砖专讬 砖专讬 诇砖讛讜讬讬 讗诇讗 讻讬讜谉 讚谞驻拽 诇讬讛 专讙诇 诇讗 诪讘注讬讗 诇讬讛 诇砖讛讜讬讬.





讛诪讗讬专讬

讛讬转讛 讛讘讛诪讛 讘讬注专 讜诪砖讻讛 讜讛讟诪讬谞讛 讘讬谉 讛讗讬诇谞讜转 讗讜 砖讛讻讬砖讛 讘诪拽诇 讜讛诇讻讛 诪讞诪转讜 讘诪拽讜诐 砖讻讬讜谉 诇讛讟诪讬谞讛 诪砖诇诐 讻驻诇 讜讗诐 讟讘讞 讜诪讻专 诪砖诇诐 讗专讘注讛 讜讞诪砖讛 讜讗驻讬诇讜 专讗讜讛讜 讘讻讱 讛讜讗讬诇 讜讛讜讗 诪转讻讜讬谉 诇讛住转专 诪讛诐 讙谞讘讛 讛讬讗 讜诇讗 讙讝诇讛 讜讗讬谉 讙讝诇讛 讗诇讗 诇诪讬 砖讗讬谞讜 诪讻讜讬谉 诇讬拽讞 讚专讱 住转专 讻诪讜 砖谞讗诪专 讜讬讙讝讜诇 讗转 讛讞谞讬转 诪讬讚 讛诪爪专讬 讜诪"诪 诇讬住讟讬诐 讛注讜诪讚讬诐 讘诪讗专讘 讜讻砖注讜讘专讬诐 讗谞砖讬诐 讘讚专讱 讛诐 讙讜讝诇讬诐 讙讝诇谞讬诐 讙诪讜专讬诐 讛诐 砖讝讛 砖诪住转讬专讬诐 注爪诪诐 诇讗 诇讬专讗转 诪讛 砖诇讜拽讞讬诐 讗诇讗 砖诇讗 讬专讗讜 讗讜转诐 讘谞讬 讗讚诐 讜讬讘专讞讜 诪讛诐 讜讛讜讗 砖谞讗诪专 砖讜驻讟讬诐 讟' 讜讬砖讬诪讜 讘注诇讬 砖讻诐 诪讗专讘讬诐 注诇 专讗砖讬 讛讛专讬诐 讜讬讙讝诇讜 讗转 讻诇 讗砖专 讬注讘讜专 讘讚专讱 讜诪"诪 讻诇 砖诪住转转专 诇讬专讗转 注爪诪讜 讙谞讘 讛讜讗 讻诪讜 砖讘讗专谞讜 讘诇住讟讬诐 诪讝讜讬讬谉 砖讙谞讘 讛讜讗:



讬专讗讛 诪住讜讙讬讗 讝讜 砖讛讬注专 诪砖讬讻讛 拽讜谞讛 讘讜 讗诇诪讗 砖讛讜讗 讻住讬诪讟讗 砖讛专讬 讛诪砖讬讻讛 讗讬谞讛 拽讜谞讛 讗诇讗 讘住讬诪讟讗 讗讜 讘讞爪专 砖诇 砖谞讬讛诐 讻诪讜 砖讘讗专谞讜:



讗注"驻 砖讛注讘讬专讛 诪讙讜谞讛 注诇 讻诇 驻谞讬诐 讛注讜讘专 注讘专讛 讘住转专 讛专讬 讝讛 讻讗诇讜 讚讜讞拽 专讙诇讬 砖讻讬谞讛 专"诇 讻讗诇讜 砖诇诇 讘砖讻诇讜 诪爪讬讗讜转 讛砖讙讞转讜 讬转' 诪诪拽讜诐 砖注讜讘专 讘讜 诇讜诪专 讗讬谉 讬讬' 专讜讗谞讜 讜讝讛讜 砖讛讞诪讬专讛 转讜专讛 讘讙谞讘 讬讜转专 诪讙讝诇谉 诪驻谞讬 砖讛讙讝诇谉 讛砖讜讛 讻讘讜讚 注讘讚 诇讻讘讜讚 拽讜谞讜 讜讛讙谞讘 诇讗 讛砖讜讛 讻讘讜讚 注讘讚 诇讻讘讜讚 拽讜谞讜 讻讘讬讻讜诇 注砖讛 注讬谞讜 讻讗诇讜 诇讗 专讜讗讛 讜讗讝谞讜 讻讗诇讜 讗讬谞讛 砖讜诪注转 讛讛"讚 讬砖注讬讛 讻"讟 讛讜讬 讛诪注诪讬拽讬诐 诪讬讬' 诇住转讬专 注爪讛:



讗注"驻 砖爪专讬讱 讗讚诐 诇讛讝讛专 诪讻诇 讚讘专 砖讬讙讬注 诪诪谞讜 谞讝拽 诇讞讘专讜 讘讘讟讜诇 诪诇讗讻讛 砖诇讜 爪专讬讱 诇讛讝讛专 讘讬讜转专 讗诪专讜 讝"诇 讻诪讛 讙讚讜诇 讻讞讛 砖诇 诪诇讗讻讛 砖讜专 砖讘讟诇讜 诪诪诇讗讻转讜 讞诪砖讛 砖讛 砖诇讗 讘讟诇讜 诪诪诇讗讻转讜 讗专讘注讛:



爪专讬讱 讗讚诐 诇讛讝讛专 讛专讘讛 讘讻讘讜讚谉 砖诇 讘专讬讜转 讗讝"诇 讘讗 讜专讗讛 讻诪讛 讙讚讜诇 讻讘讜讚谉 砖诇 讘专讬讜转 砖讜专 砖讛讜诇讬讻讜 讘专讙诇讬讜 讞诪砖讛 砖讛 砖讛讚专讬讻讜 注诇 讻转驻讜 讗专讘注讛:



讛诪砖谞讛 讛转砖讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖砖讬 讜讗诪专 注诇 讝讛 讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 讗讘诇 诪讙讚诇讬谉 讘住讜专讬讗 讜诪讚讘专讜转 讘讗专抓 讬砖专讗诇 讜讗讬谉 诪讙讚诇讬谉 转专谞讙讜诇讬诐 讘讬专讜砖诇讬诐 诪驻谞讬 讛拽讚砖讬诐 讜诇讗 讻讛谞讬诐 讘讗专抓 讬砖专讗诇 诪驻谞讬 讛讟讛专讜转 讜诇讗 讬讙讚诇 讬砖专讗诇 讞讝讬专讬诐 讘讻诇 诪拽讜诐 讜诇讗 讬讙讚诇 讗转 讛讻诇讘 讗诇讗 讗诐 讻谉 讛讬讛 拽砖讜专 讘砖诇砖诇讗讜转 砖诇 讘专讝诇 讜讗讬谉 驻讜专砖讬谉 谞砖讻讬谉 诇讬讜谞讬诐 讗诇讗 讗诐 讻谉 讛讬讛 专讞讜拽 诪谉 讛注讬专 砖诇砖讬诐 专讬住 讗诪专 讛专"诐 讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 诇驻讬 砖专讜注讬诐 讘讝专注讬诐 讜住讜专讬讗 讛诐 讛讗专爪讜转 砖讻讘砖 讚讜讚 讜讻讘专 讘讗专谞讜 注谞讬谞诐 讘砖砖讬 诪讚诪讗讬 讜诪讛 砖讗诪专 诇讗 讬讙讚诇 讞讝讬专讬诐 讛讜讗 讛讚讬谉 诇砖讗专 讚讘专讬诐 砖讗住讜专讬谉 讘讗讻讬诇讛 讗讘诇 讚讘专 讘讞讝讬专讬诐 讻驻讬 讛讬讚讜注 砖讛诐 讛诐 砖讗驻砖专 诇讙讚诇 讻诪讜 讛讘拽专 讜讛爪讗谉 讜讗讬谉 驻讜专砖讬谉 谞砖讻讬谉 驻讞讬诐 讗讜 专砖转讜转 诇爪讜讚 讘讛诐 讬讜谞讬诐 讗诇讗 讗诐 讻谉 讬专讞拽 诪谉 讛讬砖讜讘 专"诇 讬砖讜讘 讛诪讚讬谞讛 讗专讘注讛 诪讬诇讬谉 讛诐 砖诇砖讬诐 专讬住 讜讝讛 诇讛专讞讬拽 注爪诪诐 诪谉 讛讙讝诇 砖诇讗 讬爪讜讚 讬讜谞讬 讘谞讬 讛注讬专 讜讛讝讛讬专 砖诇讗 诇讙讚诇 讻诇讘 诪驻谞讬 讛讝讬拽讜:



讗诪专 讛诪讗讬专讬 讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 诪驻谞讬 砖讘讛诪讛 讚拽讛 诪爪讜讬讛 诇讛讝讬拽 讜讗住讜专 诇讗讚诐 诇讛讝讬拽 讗讜 诇讙专讜诐 讛讬讝拽 讗驻讬诇讜 注诇 讚注转 诇砖诇诐 讜讻谉 讛讚讬谉 讘讞讬讛 讚拽讛 讗讘诇 诪讙讚诇讬谉 讘诪讚讘专讜转 砖讘讗专抓 讬砖专讗诇 砖诇讗 谞讗住专 讗诇讗 讘砖讘讬诇 讛讛讬讝拽 讜讗讬谉 讛讬讝拽 讗诇讗 讘砖讚讜转 讜讘讻专诪讬诐 诇讗 讘讬注专讜转 讜讘诪讚讘专讜转 讗讘诇 诪讙讚诇讬谉 讘住讜专讬讗 讜讛讬讗 砖讻讘砖讛 讚讜讚 讜讻讘讜砖 讬讞讬讚 讗讬谞讜 讻讘讜砖 诇拽讚砖 讘拽讚讜砖转 讛讗专抓 讜讗讬谉 爪专讬讱 诇讜诪专 砖诪讙讚诇讬谉 讘讞讜爪讛 诇讗专抓 砖讗讬谉 讞讜砖砖讬谉 诇讬砖讜讘谉 砖诇 讗诇讜 讜讗诐 讬讝讬拽讜 讬砖诇诪讜:



讗讬谉 诪讙讚诇讬谉 转专谞讙讜诇讬诐 讘讬专讜砖诇诐 驻讬' 讗驻讬诇讜 讬砖专讗诇讬诐 砖讘讛 诪驻谞讬 讛拽讚砖讬诐 砖讛专讬 讗祝 讬砖专讗诇讬诐 讗讜讻诇讬谉 砖诐 拽讚砖讬诐 拽诇讬诐 讜诪讞砖砖 谞拽讜专 转专谞讙讜诇讬诐 讘讗砖驻讜转 讜讛讘讗转 讻注讚砖讛 诪谉 讛砖专抓 诇砖诐 谞讙注讜 讘讛 讜诇讗 讛讻讛谞讬诐 讘讻诇 讗专抓 讬砖专讗诇 诪驻谞讬 讛转专讜诪讜转 砖谞讗讻诇讜转 诇讛诐 讘讻诇 诪拽讜诐 讜诪"诪 讬砖专讗诇讬诐 讗讬谉 谞讝讛专讬谉 讘讻讚 讜讗驻讬诇讜 讗讜讻诇讬诐 讞讜诇讬讛诐 注诇 讟讛专转 拽讚砖 讜转专讜诪讛 砖讗讬谉 讞讜砖砖讬谉 诪注拽专谉 讗诇讗 讗诐 讬讟诪讗讜 讬讟诪讗讜:



讗讬谉 诪讙讚诇讬谉 讞讝讬专讬诐 讘讻诇 诪拽讜诐 驻讬专砖讜 讘讙诪' 讛讟注诐 诪砖讜诐 诪注砖讛 砖讛讬讛 讘诪诇讞诪转 讬专讜砖诇诐 讘讬诪讬 讞砖诪讜谞讗讬 砖讛讬讜 诪砖诇砖诇讬谉 诇讛诐 讚讬谞专讬谉 讘拽讜驻讛 讜讛讬讜 诪注诇讬谉 诇讛诐 转诪讬讚讬谉 诇拽专讘谉 讜讬讜诐 讗讞讚 讛注诇讜 诇讛诐 讞讝讬专 讜谞讝讚注讝注讜 讘讬谞讬讛诐 注诇 讻讱 讜讻砖讙讘专讜 讘讬转 讞砖诪讜谞讗讬 讛讞专讬诪讜 注诇 讻诇 诪讬 砖讬讙讚诇 讞讝讬专讬诐 讜讗注"驻 砖诪"诪 讛讬讛 讗住讜专 砖讗讬谉 注讜砖讬谉 住讞讜专讛 讘谞讘诇讜转 讜讟专驻讜转 讻诪讜 砖讬转讘讗专 讘诪拽讜诪讜 讛讜住讬驻讜 注诇 讝讛 注讜谞砖 讛讞专诐:



讜讻谉 讗讬谉 诪讙讚诇讬谉 讻诇讘 专注 诪驻谞讬 砖讛讝讬拽讜 诪爪讜讬 讗诇讗 讗诐 讻谉 讛讬讛 砖讜诪专讜 讜拽讜砖专讜 讘砖诇砖诇转:



讗讬谉 驻讜专砖讬谉 谞砖讘讬诐 驻讬' 专砖转讜转 诇讬讜谞讬诐 讗诇讗 讗诐 讻谉 讛讬讛 专讞讜拽 诪谉 讛讬砖讜讘 砖诇砖讬诐 专讬住 讜讛诐 讗专讘注转 诪讬诇讬谉 诪专讜讜讞讬诐 砖讛专讬 讬砖 砖诐 诪讗讛 讗诪讜转 讬讜转专 砖砖讬注讜专 专讬住 讛讜讗 诪讗转讬诐 讜砖讘注讬诐 讗诪讛 讜谞诪爪讗 砖诇砖讬诐 专讬住 砖诪谞转 讗诇驻讬诐 讜诪讗讛 讗诪讛 讜讻诇 砖讛讜讗 专讞讜拽 讻诇 讻讱 讗讬谉 诇讞讜砖 诇讬讜谞讬 砖讜讘讻讬诐 讜诪"诪 讘驻讞讜转 诪讬讻谉 讗住讜专 诪讟注诐 讙讝诇 讘注诇讬 砖讜讘讻讬谉 砖讻诇 驻讞讜转 诪砖讬注讜专 讝讛 讛诐 诪专讞讬拽讬诐 诪砖讜讘讻讬讛诐 讜谞讗讞讝讬诐 讘诪爪讜讚讛 讜诪讛 砖讗诪专讜 讘讘讘讗 讘转专讗 诪专讞讬拽讬诐 讗转 讛砖讜讘讱 诪谉 讛注讬专 讞诪砖讬诐 讗诪讛 砖诇诪讚谞讜 诪砖诐 砖讗讬谉 讛讬讜谞讬诐 诪转专讞拽讬诐 诪砖讜讘讻讬讛诐 讬转专 注诇 讞诪砖讬诐 讗诪讛 驻专砖讜 讘讙诪专讗 砖诇讗 讗诪专讜 诇砖诐 讗诇讗 诪讞砖砖 讛驻住讚 砖讛讬讜谞讬诐 诪驻住讬讚讬诐 讗转 讛讝专注讬诐 讜诪砖讛专讞讬拽 讞诪砖讬诐 讗诪讛 讻讘专 讛诐 砖讘注讬诐 讘诪讛 砖谞拽专讜 诪谉 讛拽专拽注 讜讗讬谉 诪驻住讬讚讬谉 诪砖诐 讜讗讬诇讱 讜诪"诪 驻讜专讞讬诐 讛诐 注讚 驻讞讜转 诪注讟 诇砖诇砖讬诐 专讬住 讜谞诇讻讚讬诐 注诐 讬讜谞讬 讛讛驻拽专:



讝讛讜 讘讬讗讜专 讛诪砖谞讛 讜讻诇讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻讘专 讘讗专谞讜 讘诪砖谞讛 砖讗讬谉 诪讙讚诇讬谉 讘讛诪讛 讚拽讛 讘讗专抓 讬砖专讗诇 讗诇讗 讗诐 讻谉 讘讬注专讜转 讜讘诪讚讘专讜转 讜诪"诪 讘讛诪讛 讙住讛 诪讙讚诇讬诐 讜讗注"驻 砖讬砖 讛驻住讚 讗祝 讘讙住讛 诪"诪 讗讬 讗驻砖专 诇讬砖讜讘 讘诇讗 讘讛诪讛 讙住讛 诇诪砖讜讬 讜诇讞专讬砖讛 讜讗讬谉 讙讜讝专讬谉 讙讝专讛 注诇 讛爪讘讜专 砖讗讬 讗驻砖专 诇注诪讜讚 讘讛 讗讘诇 讘讛诪讛 讚拽讛 讗讬谉 专讜讘 爪专讻讛 讗诇讗 诇讗讻讬诇讛 讜讛专讬 讬讻讜诇讬谉 诇讛讘讬讗 诪讞讜爪讛 诇讗专抓 讜诪转讜讱 讻讱 讗诪专讜 砖诪讬 砖专讜爪讛 诇讛专讘讜转 讘住注讜讚讜转 诇专讙诇 讗讜 诇诪砖转讛 讘谞讜 诪拽讚讬诐 砖诇砖讬诐 拽讜讚诐 诇专讙诇 讗讜 拽讜讚诐 诪砖转讛 讘谞讜 讜诪讘讬讗 讻讻诇 讛爪专讬讱 诇讜 讜讘诇讘讚 砖诇讗 讬砖讛讛 讗转 讛讗讞专讜谞讛 讗诇讗 讻砖讬注讜专 讛专讗砖讜谞讛 专"诇 砖讗诐 诇拽讞 讜讞讝专 讜诇拽讞 诇讗 讬讗诪专 讛专讬 讝讜 讛讗讞专讜谞讛 诇讗 注诪讚讛 讘讬讚讬 砖诇砖讬诐 讬讜诐 讜讛专讬谞讬 诪砖讛讛 讗讜转讛 注讚 诇讗讞专 讛专讙诇 讗讜 讗祝 诇讗讞专 讛诪砖转讛 注讚 砖讬讻诇讜 诇讛 砖诇砖讬诐 讗诇讗 诇讗 讛讜转专 讗诇讗 诇专讙诇 讗讜 诇诪砖转讛 讜讛讟讘讞 讛诪讜讻专 诇讗讞专讬诐 诇讜拽讞 讜诪讘讬讗 讜砖讜讞讟 诇拽讞 讜诪讘讬讗讜 讜砖讜讛讛 讜讘诇讘讚 砖诇讗 讬砖讛谞讛 砖诇砖讬诐 讬讜诐:





转讜住驻讜转 专讬"讚 (诪讛讚讜专讛 转诇讬转讗讛)

讗专"讗 专讗讜讛讜 砖讛讟诪讬谉 讘讞讜专砖讬谉 讻讜' 注讚 专讗讜讛讜 讙讝诇谉 讛讜讗. 讻讬讜谉 讚讗讬讟诪讜专讬 拽讗 诪讬讟诪专 诪讬谞讬讬讛讜 讙谞讘 讛讜讗 拽砖讬讗 诇讬 讗讟讜 讻诇 讙谞讘 讚注诇诪讗 诇讗 专讗讜讛讜 注讚讬诐 讜诪讬 诪讞讬讬讘讬诐 讗讜转讜 讻驻诇 讻"讗 讛注讚讬诐 讜讗诪讗讬 诪转诪讛 讘讛讗. 讚讻讬讜谉 讚专讗讜讛讜 讛讜讛 讙讝诇谉. 讜谞专讗讛 诇讬 讚讛讻讬谉 驻讬专讜砖讗. 专讗讜讛讜 砖讛讟诪讬谉 注爪诪讜 讘讞讜专砖讬谉 诇讙谞讜讘 讘讛诪讛. 讜讛讜讗 诇讗 谞诪谞注 讘注讘讜专诐. 诪诇讙谞讜讘 讗注"驻 砖讛讻讬专 讘讛诐 讜诪砖"讛 诪转诪讛 讻讬讜谉 讚讘"讗 专讜讗讬谉 讜讗讬谞讜 谞诪谞注 诪讛诐 讙讝诇谉 讛讜讗. 讜诪讬讛讚专 讻讬讜谉 讚诪讟诪专 诪讘注诇讬诐 讗注"讙 讚诇讗 诪讟诪专 诪砖讗专 讘"讗 讙谞讘 讛讜讗 讜诇讗 诪讬拽专讬 讙讝诇谉 讗诇讗 讘驻谞讬 讛讘注诇讬诐 讚讜诪讬讗 讚讘谞讬讛讜 讜讘注诇讬 砖讻诐. 讜讛讗讬 讗转讗 专"讗 诇讗砖诪注讬' 讚讗驻讬' 讘讞讜专砖讬谉 讚砖讻讬讞讬 讙讘专讬 讜讞讝讬 诇讬' 讻讬讜谉 讚拽讗 诪讟诪专 诪讘注诇讬诐 讙谞讘 讛讜讗 讜讚讜拽讗 讘讞讜专砖讬谉 讚诇讗 砖讻讬讞讬 专讘讬诐 讗讘诇 讘专讛"专 讚砖讻讬讞讬 专讘讬' 讜讞讝讜 诇讬' 讗注"驻 砖讗讬谉 讛讘注诇讬诐 砖诐 诇讗 谞拽专讗 讙谞讘. 砖诪讬讚 讬讜讚讬注讜 讗讜转诐 讜讻讗诇讜 讛讬讜 讘注诇讬诐 砖诐 讚诪讬. 讜讗讬谉 讝讛 讙谞讬讘讛 讗诇讗 讙讝讬诇讛:


讜讻讬讜谉 讚专讗讜讛讜 讙讝诇谉 讛讬讗 驻讬' 讻讬讜谉 讚专讗讛讜 讜诇讗 谞诪谞注 讘注讘讜专诐 讝讛讜 讙讝诇谉 砖讚专讱 讛讙谞讘 讻砖专讜讗讬诐 讗讜转讜 讘讜专讞. 讜谞诪谞注 诪诇讙谞讜讘. 讗诪专讬 讻讬讜谉 讚诪讟诪专 诪讬谞讬讬讛讜 讙谞讘 讛讜讗. 谞专讗讛 诇讬 讚诇"讙 诪讬谞讬讬讛讜 讗诇讗 讻讬讜谉 讚诪讟诪专 诪讗讬谞砖讬 讚注诇诪讗 讗讘诇 诪讗诇讛 讛注讚讬诐 诇讗 讗讬讟诪专 砖讛专讬 专讗讜 讗讜转讜. 讜讗讬 讙专住讬' 诇讬' 诇讗讜 讗讛谞讬 讚专讗讜讛讜 拽讗讬 讗诇讗 讗讗讬谞砖讬 讚注诇诪讗 讜讝讗转 讛讬讗 讛专讘讜转讗 讗注"驻 砖讗诇讛 专讗讜 讗讜转讜 讜诇讗 谞诪谞注 讘注讘讜专诐. 讻讬讜谉 讚拽讗 诪讟诪专 诪讗讬谞砖讬 讚注诇诪讗 讙谞讘 讛讜讗 讜诇讗 讙讝诇谉 讛讬讻讬 讚诪讬 砖讙讜讝诇 诪讬讚 讛谞讙讝诇 讘驻谞讬讜 讜讘驻谞讬 讻诇 讗讚诐 讻讙讜谉 讘谞讬讛讜 讜讘注诇讬 砖讻诐 谞诪讬 讗注"讙 讚讛讜讬 诪讟诪专讜 诇讗讜 诪讬谞讬讬讛讜 讛讜讛 诪住转驻讬 讗诇讗 砖诇讗 讬专讙讬砖讜 讛谞讙讝诇讬诐. 讜诪讜讻讬讞 诪讬讻谉 砖讗注"驻 砖诇拽讞 诪讬讚 讛讘注诇讬' 讘讞讝拽讛 讜讛讬' 诪讞讘讬讗 注爪诪讜 诪讘"讗 转讜专转 讙谞讘 讬砖 诇讜 注讚 砖讬注砖讛 诇注讬谉 讻诇 讜讗诐 讛讬讛 注讜砖讛 诇注讬谉 讻诇 讗注"驻 砖诇讗 讛讬' 讛讘注诇讬诐 砖诐 讙讝诇谉 讬拽专讗 讜诇讗 讘注讬谞谉 砖讬讙讝讜诇 诪讬讚 讛讘注诇讬诐 诪诪砖. 砖讗诐 转驻专砖 讛讗讬 诪讬谞讬讬讛讜 讚讗注讚讬诐 拽讗讬 讜讗讝 讬拽专讗 讙谞讘. 讗讘诇 讗讬 诇讗 讛讜讬 诪讟诪专 诪讬谞讬讬讛讜 讗注"讙 讚诪讟诪专 诪注诇诪讗 讙讝诇谉 讛讜讗. 讗诪讗讬 讘注讬 讜讗诇讗 讙讝诇谉 讛"讚 讛讜诇"诇 讻讙讜谉 砖诇讗 谞诪谞注 诪驻谞讬 讛注讚讬诐 砖专讗讛讜 讗"讜 讗注"驻 砖诇讗 谞诪谞注 讘注讘讜专诐 讻讬讜谉 砖谞讞讘讗讬诐 诪砖讗专 讘"讗 讙谞讘 讛讜讗. 讻诇诇 讗讜诪专 讻"讝 砖讛讜讗 谞讞讘讗 诪讘"讗 讗注"驻 砖注砖讛 讘驻谞讬 讛讘注诇讬诐 讜讘驻谞讬 讛注讚讬诐 讙谞讘 讬拽专讗. 讜讻诇 讝诪谉 砖诇讗 谞讞讘讗 诪讘"讗 讗注"驻 砖诇讗 讛讬讜 讛讘注诇讬' 砖诐 讙讝诇谉 讬拽专讗 讜诇讗 讛讘讬讗 讘谞讬讛讜 讘注讘讜专 砖讗讜诪专 诪讬讚 讛诪爪专讬 讜诇诪讬诪专讗 讚讻诇 讝诪谉 砖诇讗 诇拽讞 诪讬讚讜 讘驻谞讬讜 诇讗 讬拽专讗 讙讝诇谉 砖讛专讬 讛讟诪讬谉 注爪诪讜 讘讞讜专砖讬谉 诇讗 讛讬' 讛讘注诇讬诐 砖诐 讜讗驻"讛 讟注诪讗 讚讛讟诪讬谉 注爪诪讜 诪讘"讗 讛讗 诇讗 讛讟诪讬谉 注爪诪讜 讛讬讛 讞砖讜讘 讙讝诇谉 讜诇讗 讛讘讬讗 讘谞讬讛讜 讗诇讗 诪驻谞讬 砖注砖讛 讘驻专讛住讬讗:


驻讬住拽讗 讗讬谉 诪讙讚诇讬谉 讘讛诪讛 讚拽讛 讻专' 讻讜诇讛讜 砖谞讬讬' 讚专"讗 讘专 讗讛讘讛 诇讗 讗讬拽讬讬诐 诇讬' 讝专注讗 诇专讘 讛讜谞讗 诪讞讜讘讗 讜讛"讙 谞诪讬 讘专"驻 砖谞讬 谞讝讬专讬谉 讗诪专 专"讛 讛诪拽讬祝 讗转 讛拽讟谉 讞讬讬讘 讗"诇 专"讗 讘专 讗讛讘讛 讜讚讬讚讱 诪讗谉 诪讙诇讞 诇讛讜 讗"诇 讞讜讘讛 讗"诇 讞讜讘' 转拽讘专讬谞讜谉 诇讘谞讛 讻讜诇讛讜 砖谞讬 讚专"讗 讘专 讗讛讘讛 诇讗 讗讬拽讬讬诐 讝专注讗 诇讛讜谞讗 诪讞讜讘讛 注讬讬谉 诪"砖 讘驻' 诇讗 讬讞驻讜专 讘诪讛讚讜专讗 讘转专':





砖讬讟讛 诪拽讜讘爪转

诪讟诇讟诇讬 讘谞讬 砖讟专讗 谞讬谞讛讜 讜讛讗 砖讟专 诇讗 讗砖讻讞谉 讗诇讗 讘拽专拽注讜转 讚讻转讬讘 讜讻转讜讘 讘住驻专 讜讞转讜诐 讜讗讬 诇讗 讚讻转讬讘 拽专讗 讗祝 讘拽专拽注讬 诇讗 讛讬讛 讛砖讟专 拽讜谞讛 讜讻讚讗诪专讬谞谉 讘拽讬讚讜砖讬谉 讘砖讟专 诪谞讗 诇谉 讚讻转讬讘 讜讻转讜讘 讘住驻专 讜讗讙讘 谞诪讬 讚拽转谞讬 讘诪讟诇讟诇讬谉 讛讬讬谞讜 诪砖讜诐 讚讻转讬讘 讜讬转谉 诇讛谉 讗讘讬讛谉 讜讙讜诪专 讗讘诇 砖讟专 诇诪讟诇讟诇讬谉 诇讗 讗砖讻讞谉 讻诇诇. 讛专砖讘"讗 讝"诇.


讗诪专 专讘讬 讗诇注讝专 专讗讜讛讜 砖讛讟诪讬谉 讜讻讜'. 讬砖 诪驻专砖讬诐 砖讛讟诪讬谉 注爪诪讜 诇讙谞讜讘. 讜讻谉 谞专讗讛 讚讗诪专讬谞谉 讻讬讜谉 讚诪讟诪专 诪讬谞讬讬讛讜 讙谞讘 讛讜讗. 讗讘诇 讛诇砖讜谉 拽砖讛 诇讬 拽爪转 砖讛讬讛 诇讜 诇讜诪专 专讗讜讛讜 砖谞讟诪谉 讘讞讜专砖讬诐 讜讗祝 注诇 讙讘 讚讻转讬讘 讜驻专注讛 讛拽专讬讘 讻讘专 讛拽专讬讘 讘讞讬讬诇讜转讬讜. 讜讛谞讻讜谉 讘注讬谞讬 诪讛 砖驻讬专砖 讛专讗讘"讚 讝"诇 砖讛讟诪讬谉 讛讘讛诪讛 讘讞讜专砖讬诐 讘注谞驻讬 讛讗讬诇谞讜转 砖注砖讛 注谞驻讬 讛讗讬诇谞讜转 讻住讻讱 讘驻谞讬 讛讘讛诪讛. 讜谞专讗讛 注讜讚 讻驻讬专讜砖讜 诪诪讛 砖讛拽砖讜 讜讛讗 诇讗 诪砖讱 砖讗诇讜 诇驻讬专讜砖 专讗砖讜谉 诪讗讬 拽讜砖讬讗 讚讬诇诪讗 讛讻讬 拽讗诪专 讛讟诪讬谉 注爪诪讜 讘讞讜专砖讬诐 讜讙谞讘 讜讟讘讞 讜诪讻专 砖讗祝 注诇 驻讬 砖诇讗 讛讝讻讬专 砖诪砖讱 讚专讻谉 诇拽爪专 讜讻讚讬谞讜 诪砖诪注 讜讘讻讜诇讛讜 诪转谞讬转讬谉 讜讘专讬讬转讗 讙谞讘 住转诐 讜讙谞讘 讻讚讬谞讜 拽讗诪专 砖讛讙讘讬讛 讗讜 砖诪砖讱. 讜讬砖 诇讜诪专 砖诪砖讜诐 砖诇讗 拽讗诪专 讛讻讗 讜讙谞讘 讜讟讘讞 讜诪讻专 讚诪砖诪注 砖诇讗 讛讙讘讬讛 讜诇讗 诪砖讱 讗诇讗 砖讟讘讞 讘诇讘讚 拽讗 诪拽砖讬 讛讻讬. 讛专砖讘"讗 讝"诇.
讜讻谉 驻讬专砖 讙讗讜谉 讝"诇 讜讝讛 诇砖讜谞讜 专讗讜讛讜 砖讛讟诪讬谉 讘讞讜专砖讬谉 砖讛讬转讛 讘讛诪讛 专讜注讛 砖诐 讜讘讗 讙谞讘 讜讛讟诪讬谞讛 讗讞讜专讬 讗讬诇谉 讜讟讘讞 讜诪讻专 诪砖诇诐 转砖诇讜诪讬 讗专讘注讛 讜讞诪砖讛. 讞讜专砖讬谉 讬注专 讜讛讗 诇讗 诪砖讱 诪专砖讜转 讘注诇讬诐 讚讘诪拽讜诐 砖讛讬转讛 注讜诪讚转 讘讬注专 讻讘砖讛 转讞转讬讜 讜砖讞讟讛 砖讛讻讬砖讛 讘诪拽诇 讚讛讜讛 诇讬讛 讻诪砖讬讻讛 讻讬讜谉 讚讗讬转诪专 讘讻讬 讛讗讬 讙讜讜谞讗 诇讗讜 讙讝诇谉 讛讜讗. 注"讻.
讜转诇诪讬讚讬 讛专"驻 讝"诇 讻转讘讜 讜讝讛 诇砖讜谞诐 砖讛讟诪讬谉 讘讞讜专砖讬谉 驻讬专讜砖 砖讛讟诪讬谉 讘讛诪讛 讘讞讜专砖讬谉. 讜拽砖讛 讚诪讗讬 驻专讬讱 讜讛讗 诇讗 诪砖讱 讜讛诇讗 讻讬讜谉 砖讛讟诪讬谉 讛讘讛诪讛 讗诐 讻谉 诪砖讱. 诇讻讱 谞专讗讛 讚讛讟诪讬谉 注爪诪讜 拽讗诪专 讜讛砖转讗 住诇拽讗 讚注转讬讛 砖讛诇讱 讘讞砖讗讬 讜讟讘讞 讛讘讛诪讛 讘诪拽讜诐 砖讛讬讗 讜诪砖讜诐 讛讻讬 驻专讬讱 讜讛讗 诇讗 诪砖讱. 注"讻.


砖讛讻讬砖讛 讘诪拽诇 讜讻讜'. 讜驻讬专砖 讛专讗讘"讚 讝"诇 讚讛讗 拽讗 诪砖诪注 诇谉 讚讬注专 诪拽讜诐 诪砖讬讻讛. 讜讗讬谞讜 诪讞讜讜专 讘注讬谞讬 讚驻砖讬讟讗 讚诇讗 讙专注 诪住讬诪讟讗. 讗诇讗 拽讗 诪砖诪注 诇谉 讚讗祝 注诇 讙讘 讚专讗讜讛讜 讚诪讟诪专 诪讬谞讬讬讛讜 讙谞讘 讛讜讗 讻讚诪拽砖讬谞谉 讜诪驻专拽讬谞谉 讜讻讬讜谉 砖专讗讜讛讜 讙讝诇谉 讛讜讗 讻讬讜谉 讚诪讟诪专 诪讬谞讬讬讛讜 讙谞讘 讛讜讗. 讜讗讬讻讗 诇诪讬讚拽 讜讻讬 讻诇 砖讬砖 注讚讬诐 诇讗讜 讙谞讘 讛讜讗 讜讛讗 讗诪专讬谞谉 诇注讬诇 讘驻专拽 讛讻讜谞住 讚诇讬住讟讬诐 诪讝讜讬讬谉 讙谞讘 讛讜讗. 讜诪讬讛讜 诇住驻专讬诐 讚讙专住讬 讛转诐 砖讗谞讬 诇讬住讟讬诐 诪讝讜讬讬谉 讚讻讬讜谉 讚诪讟诪专 诪讗讬谞砖讬 讙谞讘 讛讜讗 诇讗 转讬拽砖讬 诪讛讛讬讗. 讜讛专讗讘"讚 讝"诇 讻转讘 讚诇讗 讚诪讬 诇讙谞讘 讘注讚讬诐 讚讙谞讘 讘注讚讬诐 讻讬讜谉 砖讛讜诇讱 诇讙谞讜讘 讗讬谞讜 讬讜讚注 讗诐 讬驻讙注 讘讜 讗讚诐 诇驻讬讻讱 讛讜讬 讙谞讘 讗讘诇 讝讛 砖讬讜讚注 砖讛诐 专讜讗讬诐 讗讜转讜 讜讙讜谞讘 讛专讬 讛讜讗 讻讙讝诇谉 讜诪砖谞讬 讚讗驻讬诇讜 讛讻讬 讻讬讜谉 讚诪讟诪专 诪讬谞讬讬讛讜 讙谞讘 讛讜讗. 讛专砖讘"讗 讝"诇.


讻讬讜谉 讚专讗讜讛讜 讙讝诇谉 讛讜讗. 讻诇讜诪专 讻讬讜谉 砖注讜砖讛 讘诪拽讜诐 讙诇讜讬 讜诇讗 讚诪讬 诇讙讜谞讘 讘住转专 讘讘讬转 讗讜 讘讞爪专 讜专讗讜讛讜 注讚讬诐. 诇砖讜谉 讛专讗"砖 讝"诇.
讜专讘讬 讬讜讞谞谉 讗诪专 诇讱 讻诇 讻讬 讛讗讬 讙讜讜谞讗 讙讝诇谞讬 谞讬谞讛讜 讚讛讗讬 讚拽讗 诪讟诪专讬 诇讗讜 诪砖讜诐 讚诇讗 谞讞讝讬谞讛讜 讗讬谞砖讬 讚注诇诪讗 讜诇讬转讜 注诇讬讬讛讜 讗诇讗 讚诇讗 谞讬注专拽讜 讗讬谞砖讬 诪讬谞讬讬讛讜. 讜讛讗 讚诇讗 讘注讬 讜专讘讬 讬讜讞谞谉 诪讗讬 讟注诪讗 诇讗 讗诪专 讻专讘讬 讗讘讛讜 讛讗 诇讗 讗讬爪讟专讬讱 讚专讘讬 讬讜讞谞谉 讗讬转 诇讬讛 讚专讘讬 讗讘讛讜 讜讛讗讬 讚拽讗诪专 专讘讬 讬讜讞谞谉 诪讛讗讬 拽专讗 诪砖讜诐 讚拽讗 诪砖诪注 诇谉 讚讗驻讬诇讜 讻讛讗讬 讙讜讜谞讗 讚讛讜讜 诪讟诪专讬 讙讝诇谞讬 谞讬谞讛讜. 讙讗讜谉 讝"诇.
讜讻转讘 讛专诪"讛 讝"诇 讘驻专讟讬讜 讜讝"诇 诇讬转讗 诇讚专讘讬 讗讘讛讜 讚转诇诪讬讚讬讛 讚专讘讬 讬讜讞谞谉 讛讜讗 讜讗讬谉 讛诇讻讛 讻转诇诪讬讚 讘诪拽讜诐 讛专讘. 注"讻.
诪驻谞讬 诪讛 讛讞诪讬专讛 转讜专讛 讘讟讜注谉 讟注谞转 讙谞讘 讜讟注谞转 讙讝诇谉 讗祝 注诇 讙讘 讚诇讗 砖讬讬讱 讘讛讜 讛讗讬 讟注诪讗 诪讻诇 诪拽讜诐 讛砖讜讛 讗讜转诐 转讜专讛 诇讙讝诇谉 讜诇讙谞讘. 讛专讗"砖 讝"诇.


讘讗 讜专讗讛 讻诪讛 讙讚讜诇 讻讘讜讚 讛讘专讬讜转 砖讜专 砖讛讜诇讱 讘专讙诇讬讜 讜讻讜'. 讜拽砖讬讗 诇讬 讗讬 诪讛讗讬 讟注诪讗 拽谞住讬讛 专讞诪谞讗 讛讻讬 讗诐 讻谉 讙讘讬 讙谞讘讛 砖诪转讞讬讬讘 讻驻诇 讘转专讜讜讬讬讛讜 讗诪讗讬 诇讗 拽谞住讬讛 专讞诪谞讗 讘砖讜专 砖诇砖讛 砖讛诇讱 注诇 专讙诇讬讜 讜砖讛 砖讛专讻讬讘讜 注诇 讻转驻讜 讻驻诇. 讜讬砖 诇讜诪专 讚讘讙谞讘讛 诪转讞讬讬讘 诪讬讚 讻砖诪讜爪讬讗讜 诪专砖讜转讜 讗祝 注诇 驻讬 砖讗讬谞讜 诪专讻讬讘讜 诪讛 砖讗讬谉 讻谉 讘讟讜讘讞 砖讗讬谉 专讙讬诇讜转 诇讟讘讜讞 注讚 砖讬专讻讬讘谞讜 注讚 讘讬转讜. 诪讛专"讬 讻"抓.


讗讬谉 诪讙讚诇讬谉 讘讛诪讛 讚拽讛. 讻转讘讜 讘转讜住驻讜转 讜讻谉 诪砖诪注 讚讗驻讬诇讜 注诇 讬讚讬 讗讞专讬诐 讗住讜专 诪讚诇讗 诪住专 讛讛讜讗 讞住讬讚 讘讛诪讛 诇专讜注讛 讜讻谉 讘注诇讬 讘转讬诐 讜讻讜'. 讜讻转讘 讛专讗"砖 讝"诇 诪讗讜转讜 讞住讬讚 讗讬谉 讻诇 讻讱 专讗讬讛 砖讛专讬 爪专讬讱 诇讛讞诪讬专 讜爪专讬讻讛 诇讛讬讜转 讗爪诇讜 讗讘诇 诪讘注诇讬 讘转讬诐 砖讘讙诇讬诇 讛讜讬 专讗讬讛. 讻谉 谞专讗讛 诇讬. 注"讻.
讜讛专"专 讬砖注讬讛 讝"诇 讻转讘 讜讝讛 诇砖讜谞讜 讗讬谉 诪讙讚诇讬谉 讘讛诪讛 讚拽讛 谞专讗讛 讚讗祝 注诇 讬讚讬 讗讞专 讻讚讗砖讻讞谉 讙讘讬 讛讛讜讗 讞住讬讚. 讜谞专讗讛 讚诇讗讜 诇专注讜转 拽讗诪专 讗诇讗 讗驻讬诇讜 讘讘讬转 讚讗诇讜 诇专注讜转 讗祝 驻住讜诇 诇注讚讜转 讛讜讗 讜讗祝 讘讘讛诪讛 讙住讛 谞诪讬 讗住讜专 讻讚讗讬转讗 讘驻专拽 讝讛 讘讜专专 讜讻讜'. 注"讻.


讘诪讚讘专讜转 砖讘讗专抓 讬砖专讗诇 讚诇讬讻讗 转讘讜讗讜转 讜诇讬讻讗 驻住讬讚讗. 讜讘讞讜专砖讬诐 讘讗专抓 讬砖专讗诇 诪砖讜诐 讚诇讗讜 讘谞讬 讝专讬注讛 谞讬谞讛讜 讻诪讚讘专讜转 讚诪讬. 讻驻专 注诪拽讬谉 谞诪讬 诪讗专抓 讬砖专讗诇 讛讜讗 讗诇讗 讗讬讬讚讬 讚转谞讗 诪讚讘专讜转 砖讘讬讛讜讚讛 砖讛讜讗 诪诇讻讜转 讘驻谞讬 注爪诪讜 砖讛讜讗 讗讞讚 诪砖诇砖 讗专爪讜转 砖讘讗专抓 讬砖专讗诇 转谞讗 谞诪讬 诪讚讘专讜转 砖诇 讻驻专 注诪拽讬谉. 讙讗讜谉 讝"诇.


砖讗讬谉 讙讜讝专讬谉 讙讝专讛 注诇 讛爪讘讜专 讗诇讗 讗诐 讻谉 专讜讘 讛爪讘讜专 讜讻讜'. 讘讛诪讛 讚拽讛 讗驻砖专 诇讛讘讬讗 诪讞讜爪讛 诇讗专抓 讜诇砖讞讜讟 讻诇 讝诪谉 砖爪专讬讱 讗讘诇 讘讛诪讛 讙住讛 诇讞专讬砖讛 讜诇诪砖讜讬 讜诇诪诇讗讻讛 讗讬 讗驻砖专 讘讻诇 讬讜诐 诇讛讘讬讗 诪讞讜爪讛 诇讗专抓. 专讘讬谞讜 讞谞谞讗诇 讝"诇.


讜讝讛 诇砖讜谉 讙讗讜谉 讝"诇 诇驻讬 砖讗讬谉 讙讜讝专讬谉 讙讝专讛 讜讻讜'. 讻诪驻讜专砖 拽专讗 讘诪住讻转 注讘讜讚讛 讝专讛 讘诪讗专讛 讗转诐 谞讗专讬诐 讜讻讜' 砖讗讬谉 讙讜讝专讬谉 讙讝专讛 注诇 讛爪讘讜专 讜讻讜' 讜讗讬 讗驻砖专 诇讛讜 诇讬砖专讗诇 讘诇讗 讘讛诪讛 讙住讛 诇专讚讬讗 讜诇诪砖讜讱 讘拽专讜谉. 注"讻.


讚住诇拽讗 讚注转讱 讗诪讬谞讗 讚讗讬 谞驻讬拽 诇讬讛 专讙诇 讜诪讻讬 讝讘谞讛 注讚 讛砖转讗 讗讻转讬 诇讗 诪诇讜 讜讻讜'. 讬砖 住驻专讬诐 讚诇讗 讙专住讬 讛讗讬 讗讘诇 诪驻专砖讬诐 讻谉 讗诇讗 砖讗讬谞讜 谞讝讻专 讘讙诪专讗 讜讗讬转 住驻专讬诐 讚讙专住讬 讻谉 讘讛讚讬讗. 讛专砖讘"讗 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 讜讘诇讘讚 砖诇讗 讬砖讛讛 讗转 讛讗讞专讜谞讛 砖讘讛诐 砖诇砖讬诐 讬讜诐 诇讬砖谞讗 专讜讬讞讗 谞驻讬拽 专讙诇讗 诪讻讬 讝讘谞讛 注讚 讛砖转讗 讗讻转讬 诇讗 诪诇讜 转诇转讬谉 讬讜诪讬谉 诪砖专讬 砖专讬 诇讬砖讛讜讬讬讛 讗诇讗 讻讬讜谉 讚谞驻拽 诇讬讛 专讙诇 诇讗 诪讬讘注讬 诇讬讛 诇讬砖讛讜讬讬讛 讜讛讟讘讞 诇讜拽讞 讜砖讜讞讟 诇讜拽讞 讜砖讜讛讛 注诇 诪谞转 诇砖讞讜讟 讜讘诇讘讚 砖诇讗 讬砖讛讗 讗转 讛注讙讜谞讛 砖讘讛谉 讬讜转专 诪砖诇砖讬诐 讬讜诐. 讜诪住转讘专讗 诪讛讗讬 诇讬砖谞讗 专讜讬讞讗 讚讛讗讬 讜讘诇讘讚 砖诇讗 讬砖讛讗 讛讗讞专讜谞讛 砖讘讛谉 砖诇砖讬诐 讬讜诐 讛讜讗 讛讚讬谉 诇驻讞讜转 诪砖诇砖讬诐 讬讜诐 诇讗讞专 讛专讙诇 讜讗讬讬讚讬 讚转谞讗 专讬砖讗 讙讘讬 讛讬转专讗 砖诇砖讬诐 转谞讗 住讬驻讗 讙讘讬 讗讬住讜专讗 砖诇砖讬诐. 讚讬讬拽讗 谞诪讬 讚拽转谞讬 讜讘诇讘讚 讚讗诇诪讗 讚讬谞讗 讚住讬驻讗 诇讗讜 讻专讬砖讗. 讜注讜讚 诪讚拽转谞讬 谞诪讬 专讬砖讗 砖诇砖讬诐 讬讜诐 讜拽转谞讬 住讬驻讗 讬转专 诪砖诇砖讬诐 诪讻诇诇 讚砖诇砖讬诐 砖专讬 砖诪注 诪讬谞讛. 注"讻.
讜讝讛 诇砖讜谉 讛专"专 讬砖注讬讛 讝"诇 讜讛讟讘讞 诇讜拽讞 讜砖讜讛讛. 驻讬专砖 讛拽讜谞讟专住 诇讜拽讞 拽讜讚诐 讛砖讜拽 砖诇砖讬诐 讜讻讜' 讻讻转讜讘 讘转讜住驻讜转. 讜谞专讗讛 诇驻专砖 讛讟讘讞 诇讜拽讞 讻诇 讬诪讜转 讛砖谞讛 讜砖讜讛讛 砖诇砖讬诐 讬讜诐 讜讘诇讘讚 砖诇讗 讬砖讛讛 讛注讙讜谞讛 讻诇讜诪专 讛谞砖讗专转 诇讘讚讛 砖诪注讻讘讛 诇砖讞讟讛 讜拽专讬 诇讛 注讙讜谞讛 讻诪讜 讗砖讛 注讙讜谞讛 诪讘注诇讛 砖诇讗 讬讗讞专谞讛 讬讜转专 诪砖诇砖讬诐 讬讜诐. 讘专讜讘 讛住驻专讬诐 诇讗 讙专住讬谞谉 讬讜转专 讜讙专住讬谞谉 砖诇讗 讬砖讛讛 讛注讙讜谞讛 砖诇砖讬诐 讬讜诐 讜诇讗 谞讛讬专讗. 讜讘转讜住驻转讗 讙专住讬谞谉 讬讜转专 诪砖诇砖讬诐 讬讜诐 讗讘诇 讙专住讬谞谉 讛讗讞专讜谞讛 讻诪讜 讘诇讜拽讞 讜诇驻讬讻讱 讗祝 讛专讗砖讜谞讛 讬讻讜诇讛 诇讛讬讜转 注讙讜谞讛. 注"讻.
讜讻转讘 讙讗讜谉 讝"诇 讜讝"诇 讜诪讛 砖讛转讬专讜 诇砖讛讜转 诇驻谞讬 讛专讙诇 讜诇讟讘讞 诇讗 讛转讬专讜 诇讜 讗诇讗 砖讬讛讗 拽讜砖专讛 讘讻专注讬 讛诪讬讟讛 讚讛讻讬 谞诪讬 诪驻专砖 注诇讛 讘讘专讬讬转讗 讗诪专 诇讛诐 诪讜转专 讜讘诇讘讚 砖讬讛讗 拽讜砖专讛 砖诇讗 转爪讗 讜专讘谞谉 驻诇讬讙讬 注诇讬讛 讜讞讬讬砖讬 砖诪讗 讬转讬专 讛拽砖专 讜转爪讗 讜转专注讛 讜讛讜讬 讛驻住讚 讚讗专抓 讬砖专讗诇. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 讗讬谉 诪讙讚诇讬谉 讻讜' 讚诇专注讜转 讗驻讬' 讘讛诪讛 讙住讛 讗住讜专 讻讜' 注讻"诇 讜诇讗 谞讬讞讗 诇讛讜 讚诪讬讬专讬 讘诇专注讜转 讜讘讛诪讜转 砖诇 讗讞专讬诐 讚砖专讬 讘讙住讛 讻讚讗诪专讬谞谉 讘驻"拽 讚讘"诪 讻诪"砖 讛转讜住驻讜转 诇拽诪谉 讚诇讬砖谞讗 讚诪讙讚诇讬谉 诪砖诪注 讘讘讛诪讜转 砖诇 注爪诪讜 讜拽"诇:





诪讛专砖"讗 - 讞讬讚讜砖讬 讗讙讚讜转

诪驻谞讬 诪讛 讛讞诪讬专讛 转讜专讛 讘讙谞讘 讻讜' 讜讻转讬讘 讻讬 注讝讘 讛' 讜讙讜'. 讛讙谞讘 讻讬讜谉 砖讬专讗 诪讚讬谉 砖诇 诪讟讛 讜讗讬谞讜 讬专讗 诪讚讬谉 砖诇 诪注诇讛 讛专讬 讛讜讗 讻讜驻专 讘讛砖讙讞讛 讜讘砖讻专 讜注讜谞砖 砖诇 诪注诇讛 讗讘诇 讛讙讝诇谉 讗讬谞讜 讻讜驻专 讘讻诇 讝讛 砖讛专讬 讙诐 诪讚讬谉 砖诇 诪讟讛 砖讛讜讗 专讜讗讛 讘讞讜砖 讗讬谞讜 讬专讗 讗诇讗 砖讛讜讗 诪讞砖讬讘 诇讜 诪讛 砖讛讜讗 谞砖讻专 讘讙讝讬诇讜 讬讜转专 诪诪讛 砖讛讜讗 诪驻住讬讚 讘注讜谞砖 砖诇 诪注诇讛 讜砖诇 诪讟讛 讜讚讜"拽:


讻诪讛 讙讚讜诇 讻讞 砖诇 诪诇讗讻讛 砖讜专 砖讘讟诇讜 讻讜'. 讚讗祝 讗诐 讙谞讘 注讙诇 讛专讬 专讗讜讬 讛讜讗 诇讬讙讚诇 诪讬讛讜 诇讟注诪讗 讚讙讚讜诇 讻讘讜讚 讛讘专讬讜转 砖讜专 砖讛诇讱 讘专讙诇讬讜 讛' 讻讜' 诪讬 诇讗 注住拽讬谞谉 砖讙谞讘 注讙诇 砖专讗讜讬 诇讛专讻讬讘讜 注诇 讻转讬驻讜 讻诪讜 砖讛 讗诇讗 讚诇讗 驻诇讜讙 讻讬讜谉 砖讛讜讗 诪讬谉 砖讜专 讛讛讜诇讱 讘专讙诇讬讜 讜拽"诇:





讞讻诪转 砖诇诪讛

讙诪' 讛诪注诪讬拽讬诐 诪讛' 诇住转讬专 注爪讛 讜讛讬讛 讘诪讞砖讱 诪注砖讬讛诐 讜讙讜' 讻讜' 讜讗讬谉 专讜讗讛 讗专"诪 讻讜' 讗"讬 讜讘住讜专讬讗 讻讜' 讻爪"诇:





专砖"砖

专砖"讬 讘诪砖谞讛 砖诪讗 讬讘讬讗讜 注爪诐 讻注讚砖讛 讻讜'. 讟"住 讛讜讗 讜爪"诇 讘砖专 讻注讚砖讛 讜讻"讛 诇砖讜谞讜 (诇拽诪谉 驻讘 讘) 讘讚"讛 诪砖讜诐 拽讚砖讬诐 讜讟"住 讻讝讛 谞驻诇 讙"讻 讘转讜住' (讘"诪 讻讜) 讚"讛 注砖讜讬谉 讚注爪诪讜转 讛砖专抓 讗讬谉 诪讟诪讗讬诐 讻讚讗讬' (讘讞讜诇讬谉 拽讻讛) 讘诪砖谞讛:



专砖"讬 讚"讛 砖诇讗 讬砖讛讛 诇拽讞 讻讜' 砖诇砖讬诐 讬讜诐 讜住诪讜讱 诇专讙诇 讻讜'. 讻爪"诇:





讘谉 讬讛讜讬讚注

诪执驻旨职谞值讬 诪指讛 讛侄讞职诪执讬专指讛 转旨讜止专指讛 讘旨职讙址谞旨指讘 讬讜止转值专 诪执讙旨址讝职诇指谉. 讬讚讜注 讻诇诇 砖讬砖 讘讗讜诪专讜 诪执驻旨职谞值讬 诪指讛 讚诪砖诪注 讬砖 诇驻谞讬讜 砖谞讬 讟注诪讬诐 讜砖讜讗诇 诪驻谞讬 诪讛, 讜讻诪讜 砖讻转讘 讛讙讗讜谉 讞讬讚"讗 讘驻转讞 注讬谞讬诐.
讜谞专讗讛 诇讬 讘住"讚 诪诇讘讚 讟注诐 讝讛 讚讗转诪专 讘转诇诪讜讚讗 注讜讚 讬砖 讟注诐 讗讞专 诪砖讜诐 讚讻诇 讚讘专讬诐 讛讻转讜讘讬诐 讘注砖专转 讛讚讘专讜转 讛诐 讞诪讜专讬诐 讬讜转专 讘注讬谞讬 讘谞讬 讗讚诐 讜讻诪讜 砖讗诪专讜 讘转谞讗 讚讘讬 讗诇讬讛讜 (讞诇拽 讗' 驻专拽 讻讟) 注讬讬谉 砖诐. 讜诇讻谉 讬砖 诇讜诪专 讻讬讜谉 讚讙谞讘 讻转讬讘 讘注砖专转 讛讚讘专讜转 讚讞诪讬专讬 讘注讬谞讬 讘谞讬 讗讚诐 讟驻讬 诇讻讱 讛讞诪讬专讛 转讜专讛 讘注谞砖讜 讟驻讬 诪讙讝诇谉.
讜注讜讚 谞专讗讛 诇讬 讘住"讚 讘讙谞讘 讛讞诪讬专讛 转讜专讛 讟驻讬 诪讙讝诇谉 诪砖讜诐 讚讙讝诇谉 注讘讚 讘驻专讛住讬讬讗 讜谞转讘讝讛 讘注讬谞讬 讘谞讬 讗讚诐 讚讛讻诇 讬讚注讜 讜专讗讜 砖讙讝诇 讗讘诇 讙谞讘 注讜砖讛 讘爪谞注讗 讜讗讬谉 诪讻讬专讬诐 讘讜 讜诇讗 谞转讘讝讛 讜讻讛讗讬 讙讜谞讗 讗诪专讬谞谉 诇拽诪谉 讛讟注诐 讚讬砖诇诐 讘砖讜专 讞诪砖讛 讜讘砖讛 讗专讘注讛 诪驻谞讬 砖谞转讘讝讛 讘砖讛 砖谞讟诇讜 注诇 讻转讬驻讜.
讜注讜讚 谞专讗讛 诇讬 讘住"讚 讚讙谞讘 讗驻砖专 砖讬讘讗 讗讞专 讻讱 诇讬讚讬 砖讘讜注转 砖拽专 砖讬讞砖讚讛讜 讘注诇 讚讘专 讜讬砖讘讬注讛讜 讜诪讞诪转 讘讜砖讛 讬砖讘注 诇砖拽专 讗讘诇 讙讝诇谉 注砖讛 讘驻专讛住讬讗 讜诇诪讛 讬砖讘讬注讜 讗讜转讜 讗诐 讬讻讞讬砖 讬讘讬讗 注诇讬讜 注讚讬诐 诇讘讬转 讚讬谉 讜讬讜爪讬讗 讘诇注讜 诪驻讬讜.
讗讬 谞诪讬 谞专讗讛 诇讬 讘住"讚 讙讝诇谉 诇讗 讬讻砖诇 驻注诪讬诐 讛专讘讛 诇讙讝讜诇 讻讬 讬砖 注诇讬讜 转讜讘注讬谉 诇讛讜爪讬讗 讘诇注讜 诪驻讬讜 讗讱 讙谞讘 讬讞讟讗 讻诪讛 驻注诪讬诐 诪讗讞专 讚讙讜谞讘 讘爪谞注讗 讚注诇 讛专讜讘 诇讗 讬讚注讜 讘讜 诇讻讱 讛讞诪讬专讛 注诇讬讜 转讜专讛 讘注转 砖谞讜讚注讛 讙谞讬讘转讜.



讜职讗止讝侄谉 砖讈侄诇 诪址讟旨指讛 讻旨职讗执诇旨讜旨 讗值讬谞指讛旨 砖讈讜止诪址注址转 (讬砖注讬讛 讻讟, 讟讜). 拽砖讗 讛讻讗 诇讗 砖讬讬讱 诇诪讬诪专 讗诇讗 讞诇讜拽讛 讚注讬谉 讗讘诇 讗讝谉 诪讗谉 讚讻专 砖诪讗 讛讻讗?
讜谞专讗讛 诇讬 讘住"讚 讚讻驻专 讝讛 讘转专转讬 讞讚讗 讞砖讘 讗讬谉 注讬谉 专讜讗讛 讗转 诪注砖讬讜 讜诇讻讱 讙谞讘 讜注讜讚 讛讬讛 诇讜 诇讞讜砖 注诇 爪注拽转 讛谞讙谞讘 砖爪讜注拽 讜拽讜讘诇 讜诪讜住专 讚讬谉 诇诪注诇讛 诇驻谞讬 讛拽讚讜砖 讘专讜讱 讛讜讗 诇注砖讜转 诪砖驻讟 讘讙谞讘 讜讻转讬讘 讘讻讬讜爪讗 讘讝讛 讻执旨讬 讗执诐 爪指注止拽 讬执爪职注址拽 讗值诇址讬 砖指讈诪止注址 讗侄砖职讈诪址注 爪址注植拽指转讜止 (砖诪讜转 讻讘, 讻讘) 讜诇讻谉 谞诪爪讗 砖讻驻专 讙诐 讘讝讛 砖讞砖讘 讗讬谉 讗讝谉 砖讜诪注转 爪注拽转 讘谞讬 讗讚诐.
讜讘讝讛 讬讜讘谉 讛讗 讚谞拽讬讟 驻住讜拽 讜址讬止旨讗诪职专讜旨 诇止讗 讬执专职讗侄讛 讬指旨志讛旨 (转讛诇讬诐 爪讚, 讝) 讚讝讻专 砖诐 讬志讛 砖讝讛 讚讻驻专 讘砖转讬诐 讘专讗讬讛 讜砖诪讬注讛 谞诪爪讗 驻讙诐 讘讗讜转讬讜转 讬志讛 讚讬讚讜注 专讗讬讛 讘讗讜转 讬讜"讚 讜砖诪讬注讛 讘讗讜转 讛"讗 专讗砖谞讛 讜谞专诪讝 讝讛 讘讗讜转讬讜转 讙谞讬讘讛 砖讛诐 讗讜转讬讜转 '讙谞讘 讬志讛' 讜讚讜拽.



讗指诪址专 专址讘旨执讬 诪值讗执讬专: 诪指砖讈职诇讜旨 诪指砖讈指诇 诪执砖旨讈讜旨诐 专址讘旨指谉 讙旨址诪职诇执讬讗值诇, 诇职诪指讛 讛址讚旨指讘指专 讚旨讜止诪侄讛? 讜讻讜'.. 拽砖讗 诪讛 讘讗 诇讞讚砖 讘诪砖诇 讛讝讛 注诇 讚讘专讬 专讘讬 讬讜讞谞谉 讘谉 讝讻讗讬 讚讟注诐 砖讗诪专 专讘讬 讬讜讞谞谉 讘谉 讝讻讗讬 讛讜讗 诪驻讜专砖 讛讬讟讘 讘讚讘专讬讜 讘诪诇讜转 拽爪专讜转 砖讗诪专 '讝侄讛 讛执砖讈职讜指讛 讻旨职讘讜止讚 注侄讘侄讚 诇执讻职讘讜止讚 拽讜止谞讜止 讜职讝侄讛 诇止讗 讛执砖讈职讜指讛 讻旨职讘讜止讚 注侄讘侄讚 诇执讻职讘讜止讚 拽讜止谞讜止' 讜讗讬谉 爪专讬讱 诇讚讘专 讝讛 诪砖诇 诇讛住讘讬专讜 讘讗讝谉 讛砖讜诪注 讜注诇 诪讛 讞专讚 专讘讬 诪讗讬专 讻诇 讛讞专讚讛 讛讝讗转 讗讞专讬 砖讜诪注讜 讗转 讚讘专讬 专讘讬 讬讜讞谞谉 讘谉 讝讻讗讬 诇转诇诪讬讚讬讜 诇诇诪讚谞讜 讛诪砖诇 讛讝讛 砖砖诪注 诪砖诐 专讘谉 讙诪诇讬讗诇 讜讛讗 讜讚讗讬 诇讜诇讗 砖专讗讛 讘诪砖诇 讛讝讛 讚讘专 讞讬讚讜砖 诇讗 讛讬讛 谞爪专讱 专讘讬 诪讗讬专 诇诇诪讚讬谞讜 讛诪砖诇 讛讝讛?
讜谞专讗讛 诇讬 讘住"讚 讘讛拽讚讬诐 诪讛 砖讗诪专 讛诪驻专砖讬诐 讝"诇 注诇 驻住讜拽 '讗植砖侄讈专 讬止讗诪职专只讱指 诇执诪职讝执诪指旨讛' (转讛诇讬诐 拽诇讟, 讻) 讛讻讜谞讛 讻讬 注讜讘讚讬 注讘讜讚讛 讝专讛 讗讜诪专讬诐 讛砖诐 讬转讘专讱 专诐 讜谞砖讗 讜讙讘讛 诪讗讚 讜讗讬谉 讻讘讜讚讜 诇讛砖讙讬讞 讘转讞转讜谞讬诐 讛砖驻诇讬诐 讻讬 诪讛 讛讗专抓 讛讞诪专讬转 讛诇讝讜 讜诪讛 讛讗讚诐 讛讞诪专讬 讛讝讛 讛讬讜砖讘 讘讛 砖讬砖讙讬讞 讛拽讚讜砖 讘专讜讱 讛讜讗 讜讬讘讬讟 讘诪注砖讬讜? 讜专拽 讻讘讜讚讜 讬转讘专讱 诇讛砖讙讬讞 讘诪专讜诪讬诐 讚讜拽讗 讜讻诇 讻讜谞转诐 讘讚讘专讬诐 讗诇讜 讻讚讬 诇诪爪讜讗 讛讬转专 诇注爪诪诐 诇注讘讜讚 注讘讜讚讛 讝专讛 讚注诇 讬讚讬 讻讱 讗讜诪专讬诐 讗讬谉 讻讘讜讚讜 讬转讘专讱 砖讛讗讚诐 讬转驻诇诇 讗诇讬讜 讜讬讘拽砖 诪诪谞讜 讚讘专 讜诇注讘讜讚 讗讜转讜 讜诇讻谉 注讜砖讬诐 讗诪爪注讬 讗转 讛砖诪砖 讜讗转 讛讬专讞 讜讗转 爪讘讗 讛砖诪讬诐 诇注讘讚诐 讜诇讛转驻诇诇 讗诇讬讛诐 讜诇讝讛 讗诪专 '讗植砖侄讈专 讬止讗诪职专只讱指' 诇砖讜谉 讛转专讜诪诪讜转 讻诇 讻讜谞转诐 讘讝讛 讛讜讗 '诇执诪职讝执诪指旨讛' 诇注讘讜讚 注讘讜讚讛 讝专讛.
讜讘讝讛 驻讬专砖讜 讛诪驻专砖讬诐 (转讛诇讬诐 拽讬讙, 讚) 专指诐 注址诇 讻指旨诇 讙旨讜止讬执诐 讛殖' 讜讛讬讬谞讜 砖讗讜诪专讬诐 专拽 注址诇 讛址砖指旨讈诪址讬执诐 讻职旨讘讜止讚讜止 讜讗讬谉 讻讘讜讚讜 诇讛砖讙讬讞 讘转讞转讜谞讬诐 讘讗专抓 讜讬讜砖讘讬讛 讗讱 讘讗诪转 讗谞讞谞讜 讗讜诪专讬诐 诪执讬 讻址旨讛殖' 讗直诇止拽值讬谞讜旨 讛址诪址旨讙职讘执旨讬讛执讬 诇指砖指讈讘侄转 讛址诪址旨砖职讈驻执旨讬诇执讬 诇执专职讗讜止转 讘址旨砖指旨讈诪址讬执诐 讜旨讘指讗指专侄抓 注讚 讻讗谉 讚讘专讬讛诐.
讜诇驻讬 讝讛 讬砖 诇讜诪专 讚专讘讬 诪讗讬专 拽砖讬讗 诇讬讛 讘讟注诪讜 砖诇 专讘讬 讬讜讞谞谉 讘谉 讝讻讗讬 砖讗诪专 '讝侄讛 讛执砖讈职讜指讛 讻旨职讘讜止讚 注侄讘侄讚 诇执讻职讘讜止讚 拽讜止谞讜止 讜职讝侄讛 诇止讗 讛执砖讈职讜指讛' 诪谞讗 诇讬讛 讛讗 讜讚讬诇诪讗 讝讛 讛讗讚诐 讛讜讗 诪讘注诇讬 讚讬注讛 讛谞驻住讚转 讛讗诇讛 砖讗讜诪专讬诐 诪讗讞专 砖讛讜讗 讬转讘专讱 专诐 讜谞砖讗 讗讬谉 讻讘讜讚讜 诇讛砖讙讬讞 讘转讞转讜谞讬诐 讜讘诪注砖讬讛诐?
诇讻谉 讛讘讬讗 讛诪砖诇 砖诇 专讘谉 讙诪诇讬讗诇 讗砖专 谞转讞讻诐 专讘谉 讙诪诇讬讗诇 诇注砖讜转 讛诪砖诇 讘讗谞砖讬 讛注讬专 讜讘谞讬 讛诪诇讱 讜讛讬讬谞讜 讻讬 讘注诇讬 讚讬注讛 讛谞驻住讚转 注诇 讻诇 驻谞讬诐 讛诐 诪讜讚讬诐 砖讬砖 诇注讜诇诐 讛砖驻诇 讛讝讛 诪谞讛讬讙 讗砖专 诪住专 讛拽讚讜砖 讘专讜讱 讛讜讗 讛谞讛讙转 注讜诇诐 讛讝讛 讘讬讚讜 诪驻谞讬 砖讗讬谉 讻讘讜讚讜 诇讛砖讙讬讞 讜诇讛讘讬讟 讘讗专抓 讛砖驻诇讛 讜讬讜砖讘讬讛 注诇 讻谉 讬讗诪专 讗讞专 砖讘专讗 讛讗专抓 讛砖驻诇讛 讛诇讝讜 诪住专 讗讜转讛 讘讬讚 爪讘讗 讛砖诪讬诐 砖讛诐 讛诪诇讗讻讬诐 讛谞拽专讗讬诐 讘职谞值讬 讛指讗直诇止拽执讬诐 讻诪讜 砖谞讗诪专 讘住讜祝 驻专砖转 讘专讗砖讬转 (讘专讗砖讬转 讜, 讘) 讜讘专讬砖 住驻专 讗讬讜讘 (讗讬讜讘 讗, 讜) 讜注诇 讻谉 讙诐 讗诐 讝讛 讛讗讚诐 讛讜讗 诪讘注诇讬 讚讬注讛 讝讜 爪专讬讱 砖讬讛讬讛 诇讜 诪讜专讗 诪谉 爪讘讗 讛砖诪讬诐 讗砖专 诇讚注转讜 讛谞驻住讚转 讛注讜诇诐 讛讝讛 诪住讜专 讘讬讚诐 讜讛诐 诪砖讙讬讞讬诐 讜诪讘讬讟讬诐 讘讜 讻讬 讗诇讜 诪讬谞讛 讗讜转诐 讛诪诇讱 诪诇讻讜 砖诇 注讜诇诐 讜谞诪爪讗 注诇 讻诇 驻谞讬诐 讞讟讗 讘讻讘讜讚讜 砖诇 诪诇讱 诪诇讻讜 砖诇 注讜诇诐, 讜注诇 讝讛 讬讘讗 谞讻讜谉 讛诪砖诇 砖诇 专讘谉 讙诪诇讬讗诇 砖注砖讛 讘讘谞讬 讛注讬专 讜讘谞讬 讛诪诇讱 讻谉 讝讛 诇讗 讛砖讜讛 讻讘讜讚 讘谞讬 讗讚诐 注诐 讻讘讜讚 讘谞讬 讛诪诇讱 讛诐 讛诪诇讗讻讬诐 爪讘讗 讛砖诪讬诐 讗砖专 诪讬谞讛 讗讜转诐 讛诪诇讱 诪诇讻讜 砖诇 注讜诇诐 注诇 注讜诇诐 讛讝讛 讜讬讜砖讘讬讛 讜注诇 诪注砖讬讛诐.



讘旨讜止讗 讜旨专职讗值讛 讻旨址诪旨指讛 讙旨指讚讜止诇 讻旨职讘讜止讚 讛址讘旨职专执讬旨讜止转, 砖讈讜止专 砖讈侄讛讜止诇值讱职 讘旨职专址讙职诇指讬讜, 讞植诪执砖旨讈指讛, 砖讉侄讛 砖讈侄讛执专职讻旨执讬讘讜止 注址诇 讻旨职转值驻讜止, 讗址专职讘旨指注指讛. 讛拽砖讛 讘砖讬讟讛 诪拽讜讘爪转 讗讬 诪讛讗讬 讟注诪讗 拽谞住讬讛 专讞诪谞讗 讛讻讬 讗诐 讻谉 讙讘讬 讙谞讬讘讛 砖诪转讞讬讬讘 讻驻诇 讘转专讜讜讬讬讛讜 讗诪讗讬 诇讗 拽谞住讬谞谉 诇砖诇诐 讘砖讜专 砖诇砖讛 讜讘砖讛 讻驻诇 讘诇讘讚? 注讬讬谉 砖诐.
讜谞专讗讛 诇讬 讘住"讚 讚拽谞住 转砖诇讜诪讬 讻驻诇 讗讬转 讘讬讛 讟注诪讗 诪砖讜诐 讚讛讜讬 诪讚讛 讻谞讙讚 诪讚讛 讛讜讗 专爪讛 诇讛讜住讬祝 诪谞讛 砖诇 讞讘讬专讜 注诇 诪诪讜谞讜 注转讛 讬讞住专 诪谞讛 诪谉 诪诪讜谞讜 讜讬讛讬讛 谞讜住祝 注诇 砖诇 讞讘讬专讜 讻讬 讻谉 诪讚转讜 讬转讘专讱 诇讛转谞讛讙 诪讚讛 讻谞讙讚 诪讚讛 讜注诇 讻谉 讗诐 讬注砖讛 讞讬诇讜拽 讘砖讜专 诇砖诇诐 砖诇砖讛 谞诪爪讗 讘讟诇 讟注诐 讝讛 砖诇 诪讚讛 讻谞讙讚 诪讚讛 讜讙诐 谞诪讬 诇讗讜 讚讜拽讗 讘砖讜专 爪专讬讱 诇讙讝讜专 讻讱 讗诇讗 讘讻诇 讚讘专 砖讛讜讗 讞驻抓 砖讬砖 诇讜 诪砖讗 讻讘讚 砖爪专讬讱 诇讬砖讗谞讜 注诇 讻转驻讜 讛谉 注抓 讛谉 诪讟讛 讛谉 讻诇讬 谞讞砖转 讜讘专讝诇 讜讻讬讜爪讗 爪专讬讱 诇转拽谉 讘转砖诇讜诪讜 讛驻专砖 诇砖诇诐 砖诇砖讛 讜讗诐 讻谉 讘讟诇 讟注诐 讝讛 砖诇 诪讚讛 讻谞讙讚 诪讚讛 讘诪砖驻讟 讝讛 砖诇 讛转砖诇讜诪讬谉.
诪讛 砖讗讬谉 讻谉 注谞讬谉 讟讘讬讞讛 讜诪讻讬专讛 诇讗讜 诪讟注诐 诪讚讛 讻谞讙讚 诪讚讛 谞讗诪专 讘讜 讛拽谞住 讻讬 讟注诐 诪讚讛 讻谞讙讚 诪讚讛 讻讘专 谞注砖讛 讘转砖诇讜诪讬谉 砖诇 讗诇讜 砖讬砖诇诐 讻驻诇 讜专拽 讛讜讗 拽谞住 讗讞专 讞讚砖 砖讞讚砖讛 讘讟讘讬讞讛 讜诪讻讬专讛 讚拽谞住讬诪谉 专讞诪谞讗 诪砖讜诐 砖谞砖转专砖 讘讞讟讗 讻讚讗诪专 诇注讬诇 讘讘专讬讬转讗 讘砖诐 专讘讬 注拽讬讘讛 讜注诇 讝讛 讛讟注诐 砖驻讬专 讬砖 诇讜诪专 讛讜讗讬诇 讜谞转讘讝讛 讘砖讜专 讛拽诇 注诇讬讜 讛拽谞住 讚谞讞砖讘 诇讜 讘讝讬讜谞讜 讻讗诇讜 砖诇诐 讗讞讚 讬讜转专 诇讛砖诇讬诐 讛讞诪砖讛 砖诇 讛拽谞住.
讜讚注 讚讗祝 注诇 讙讘 讚诇讗 讛专讻讬讘讜 注诇 讻转讬驻讜 注诐 讻诇 讝讛 谞转谞讛 讛转讜专讛 砖讬注讜专 砖讜讛 讘讻诇 讜转驻住讛 讗讜转讜 讚讘专 讛诪爪讜讬 讜砖讻讬讞 讬讜转专 讻讬 讚讘专 讛诪爪讜讬 讜砖讻讬讞 讛讜讗 砖讬专讻讬讘 讛砖讛 注诇 讻转讬驻讜.





驻谞讬 讬讛讜砖注

讙诪专讗 讜讗诇讗 讛"讚 讙讝诇谉 讜讻讜' 诇讗讜 诇砖讜谉 拽讜砖讬讗 讛讬讗 讚驻砖讬讟讗 讚讻诇 讛讬讻讗 讚诇讗 诪讬讟诪专 讛讜"诇 讙讝诇谉 讗诇讗 诇砖讜谉 讗讬讘注讬讗 讛讜讗 讗讬 讘注讬谞谉 讚讜拽讗 讚诇讗 诪讬讟诪专 讻诇诇 讻讚专' 讗讘讛讜 讗讜 讗注"讙 讚诪讬讟诪专 诪注讬拽专讗 讛讬讬谞讜 讻讬 讛讬讻讬 讚诇讗 诇注专拽讜 讻讚专' 讬讜讞谞谉 讜注讬讬谉 讘诇砖讜谉 讛"讛 讘驻"讗 诪讛诇' 讙谞讬讘讛 讜谞专讗讛 讚专"讬 讙讜驻讗 谞诪讬 诪讜讚讛 诇讚专"讗 讘专讗讜讛讜 砖讛讟诪讬谉 讘讞讜专砖讬诐 讚诇讗讜 讙讝诇谉 讛讜讗 讚诇讗 砖讬讬讱 诇诪讬诪专 讛讗 讚诪讬讟诪专 讻讬 讛讬讻讬 讚诇讗 诇注专拽讜 讚诪专讜注讛 爪讗谉 讜讘拽专 诇讗 砖讬讬讱 诇讘专讜讞:


转讜住驻讜转 讘讚"讛 讗讬谉 诪讙讚诇讬谉 讜讻讜' 讜讗驻讬诇讜 讘讘讬转 讗住讜专 讚诇专注讜转 讜讻讜' 讻讚讗诪专讬' 讘讝讛 讘讜专专 注讻"诇. 讘讛讗 讚讗驻讬诇讜 讘讘讬转 讗住讜专 谞专讗讛 讚诇讗 讛讜爪专讻讜 诇讛讘讬讗 专讗讬讛 讚讛讗 讻转讘讜 诇拽诪谉 讘驻砖讬讟讜转 讚讗驻讬诇讜 拽砖讜专 讘讻专注讬 讛诪讟讛 讗住讜专 讗诇讗 讛讘讬讗讜 专讗讬讛 诇驻砖讟讗 讚诪诇转讗 讚诇专注讜转 讗住讜专 讗驻讬诇讜 讙住讛 讜注"讻 讚讛讻讬 讛讜讗 讚讗诐 讻讜讜谞转诐 诇讛讜讻讬讞 讚诪转谞讬转讬谉 讗讬讬专讬 讗驻讬诇讜 讘讘讬转 讗讻转讬 拽砖讛 诪谞"诇 讚诇诪讗 诪转谞讬' 讗讬讬专讬 讘诪讙讚诇 诇专注讜转 注"讬 砖诪讜住专讛 诇专讜注讛 讚讘讻讛"讙 讜讚讗讬 讘讙住讛 砖专讬 讻诪讜 砖谞转讘讗专 讘住诪讜讱 讘诇砖讜谉 讛转讜住驻讜转 注爪诪诐 讜讛讛讬讗 讚讝讛 讘讜专专 注"讻 讗讬讬专讬 讘专讜注讛 讘讛诪转讜 讘注爪诪讜 讗注"讻 讻讚讻转讬讘谞讗 讚讘讘讬转 讘诇讗"讛 诪讜讻讞 讚讗住讜专 诪讛讛讬讗 讚拽砖专讜 讘讻专注讬 讛诪讟讛:


讘讗"讚 讜讗"转 讜讛讗 讚诪住讬拽 讛转诐 讜讻讜' 诪讗讬 拽诪"诇 讜讻讜' 诪转谞讬转讬谉 讛讬讗 注讻"诇. 诇驻诪"砖 讬砖 诇讬讬砖讘 讛诪砖讱 讛拽讜砖讬讗 诇讚讘专讬讛诐 讛拽讜讚诪讬诐 讚讜拽讗 讚讘诇讗"讛 讛讬讬转讬 讗讜诪专 讚讛讗 讚拽转谞讬 讘诪转谞讬转讬谉 讗讘诇 诪讙讚诇讬谉 讘住讜专讬讗 讛讬讬谞讜 注"讬 砖诪住专讛 诇专讜注讛 讗讘诇 讘诇讗 专讜注讛 讗讬谉 讛"谞 讚讗住讜专 诇讙讚诇 讗驻讬诇讜 讘讞"诇 讜拽诪"诇 专讘讗 讚讗祝 注诇 讙讘 讚讗住讜专 诇讻转讞讬诇讛 诪讻诇 诪拽讜诐 诇讗 诪讬驻住诇 讘讻讱 讗讘诇 注讻砖讬讜 砖讻转讘讜 转讜住驻讜转 讚诪转谞讬转讬谉 讗讬讬专讬 讗驻讬诇讜 讘讘讬转 讜讘讻讛"讙 拽转谞讬 讘住讬驻讗 讚讘住讜专讬讗 诪讙讚诇讬谉 讜讗诐 讻谉 诪拽砖讜 砖驻讬专:


讘讗"讚 讚讗讬 诪诪转谞讬转讬谉 讛"讗 讚讗驻讬诇讜 讙住讛 讗住讜专 注讻"诇. 讜讗祝 注诇 讙讘 讚讘讘专讬讬转讗 诪驻专砖 讘讛讚讬讗 讚讘讙住讛 砖专讬 诪"诪 讗讬谉 诇讚拽讚拽 讘讻讱 讗讬 讗砖诪注讬谞谉 专讘讗 诪讛 砖谞砖谞讛 讘讘专讬讬转讗 讚诇讗讜 讻"注 讘专讬讬转讗 讙诪讬专讬 讜讚讜拽讗 诪诪转谞讬' 砖讬讬讱 诇讛拽砖讜转 讜讻讛"讙 诪爪讬谞讜 讘讻诪讛 讚讜讻转讬:


讘讗"讚 讜谞专讗讛 讚讛讗 讚讗诪专讬谞谉 讘驻"拽 讚讘"诪 讜讻讜' 讗讘诇 讚拽讛 讜讻讜' 讗讬谉 谞专讗讛 诇讞诇拽 讘讬谉 砖诇讜 诇砖诇 讗讞专讬诐 注讻"诇. 讜拽爪转 拽砖讛 讚讗"讻 讗诪讗讬 诪住拽讬谞谉 讘驻专拽 讝讛 讘讜专专 讚诪诇转讗 讚专讘讗 讘诪讙讚诇讬谉 讗转诪专 诪砖讜诐 拽讜砖讬讗 讚专讘讗 讗讚专讘讗 讜讗讻转讬 诇讜拽诪讗 讘专讜注讛 讜诇讞诇拽 讘讬谉 砖诇讜 诇砖诇 讗讞专讬诐 讚讛讗 讚拽讗诪专 讗讞讚 讘讛诪讛 讚拽讛 讜讗讞讚 讘讛诪讛 讙住讛 讛讬讬谞讜 讘专讜注讛 讘讛诪讜转 砖诇讜 讚讜拽讗 讚讛讗 讘诇讗"讛 拽讜砖讟讗 讚诪诇转讗 讛讻讬 讛讜讗 讜讛讗 讚拽讗诪专 讚专讜注讛 讘讛诪讛 讙住讛 讗驻讬诇讜 讘讗"讬 讻砖专 讛讬讬谞讜 讘专讜注讛 讘讛诪讜转 砖诇 讗讞专讬诐 讜讗驻"讛 讘讚拽讛 驻住讜诇 讻住讘专转 讛转讜住驻讜转 讚讛讻讗 讜讬砖 诇讬讬砖讘 讻讬讜谉 讚诪讻诇 诪拽讜诐 诇讗 砖讬讬讱 诇驻住讜诇 讘专讜注讛 砖诇 讗讞专讬诐 讗诇讗 诪砖讜诐 讟注诪讗 讚讗讬住讜专 诪讙讚诇讬谉 谞讙注讜 讘讛 讗"讻 讬讜转专 砖讬讬讱 诇讜诪专 讚讗砖诪注讬谞谉 专讘讗 讘诪讙讚诇 讙讜驻讗 讜讝讛 讚讜讞拽 讜爪"注 讜讘讗诪转 诪砖诪注 诪诇砖讜谉 讛驻讜住拽讬诐 砖诇讗 讻讚讘专讬 转讜住驻讜转 注讬讬谉 讘讞"诪 住讬诪谉 诇"讚 讜讘住诪"注 砖诐:

诪讟诇讟诇讬谉 讘谞讬 砖讟专讗 谞讬谞讛讜. 讘转诪讬讛 讻诪讜 砖驻讬专砖 专砖"讬. 讜讻谉 讻转讘讜 讚诪讟诇讟诇讬谉 讗讬谞诐 谞拽谞讬诐 讘砖讟专 讛专砖讘"讗 讘转砖讜讘讜转 住讬诪谉 转转爪"讝 讜讛专讘 讛诪讙讬讚 讝诇讛"讛 驻"讛 讚讝讻讬讛 讜讛专讬讘"砖 讘转砖讜讘讛 住讬诪谉 专"讙 讜讛专讘 诪砖驻讟讬 砖诪讜讗诇 住讬诪谉 拽"讙 讚祝 拽讬"讙 注"讗 讜诪讛专"诐 讗诇砖讬讱 住讬诪谉 诇"讟 讜讻诇诐 讻转讘讜 讛讚讘专 讘驻砖讜讟. 讜诪讛专砖讚"诐 讘转砖讜讘讜转讬讜 讞"诪 住讬诪谉 砖"讚 讻转讘 讜讝"诇 讜诪讟诇讟诇讬谉 讜诪注讜转 讗讬谞谉 谞拽谞讬诐 讘砖讟专 讻讚诪驻讜专砖 讘讛讚讬讗 讘拽讚讜砖讬谉 驻"拽 讜转谞讗 讚讬讚谉 诪讬诇转讗 讚诇讬转讗 讘诪讟诇讟诇讬谉 拽转谞讬 讛专讬 讘讛讚讬讗 讚讻住祝 讜砖讟专 讜讞讝拽讛 诇讗 砖讬讬讱 讘诪讟诇讟诇讬谉 讜讻"讻 讛专砖讘"讗 讘转砖讜讘讛 讘驻讬专讜砖 讜讻讜' 讜讻"讻 讛讛"诪 驻"讛 讚讝讻讬讛 讜讻讜' 注讻"诇 讜拽"拽 注诇 讛专讘 讝"诇 讚诇讗 讝讻专 诪住讜讙讬讬谉 讚讗转诪讜讛讬 拽诪转诪讛 讛讙诪专讗 诪讟诇讟诇讬谉 讘谞讬 砖讟专讗 谞讬谞讛讜 讜讛讗 注讚讬驻讗 诪讛讛讬讗 讚拽讚讜砖讬谉 讜讗诐 谞驻砖讱 诇讜诪专 讬讝讻讬专 住讜讙讬讬转 拽讚讜砖讬谉 讜住讜讙讬讬谉 讚讛讗 诪讛讚专 诇讗转讜讬讬 讻"讻 讘拽讬讗讬讜转 讜讛专砖讘"讗 讘转砖讜讘讛 住讬诪谉 转转爪"讝 讛谞讝讻专 砖讛讘讬讗讛 讛专讘 讝"诇 讚讗讬讬转讬 诪驻专拽 讛诪讜讻专 讚祝 注"讝 讛讬讬谞讜 诪砖讜诐 砖专爪讛 诇讛讙讬讚 诇砖讜讗诇 讚谞拽谞讜 讘讗讙讘 讜讞诇讬驻讬谉 讜诇讗 讘砖讟专 讜讛讻诇 诪驻讜专砖 砖诐. 讜转讜 拽"拽 注诇 讛专讘 诪讛专砖讚"诐 讚诇讗 讝讻专 谞诪讬 砖讻谉 讻转讘讜 讘驻砖讬讟讜转 讛转讜住' 讜讛专讗"砖 讘讻转讜讘讜转 专讬砖 驻专拽 讛谞讜砖讗 注"砖. 讜讛专诪"注 诪驻讗谞讜 讘转砖讜讘讜转讬讜 住讬诪谉 谞"讚 讻转讘 讙诐 讻谉 讘驻砖讬讟讜转 讚讗讬谉 讛诪讟诇讟诇讬谉 谞拽谞讬诐 讘砖讟专 讜谞专讙砖 诪住讜讙讬转 讘转专讗 讚祝 拽诇"讛 讜讻转讘 讚讞讚讗 讜注讜讚 拽讗诪专 讜讗注驻"讬 砖讬砖 诪驻专砖讬诐 讘注谞讬谉 讗讞专 注"砖 讜注讬讬谉 讘讛专诪讘"诐 驻"讞 讚讝讻讬讛 讜讘讚讘专讬 讛讛"诪 砖诐. 讜讛专讘 讻谞讛"讙 讞"诪 专讬砖 住讬诪谉 拽爪"讞 讛讝讻讬专 讛驻讜住拽讬诐 讛谞讝讻专讬诐 讜讘转讞讬诇转 诇砖讜谞讜 讬砖 讟"住 讜讻爪"诇 讛专砖讘"讗 讘转砖讜讘讜转 讞"讗 住讬诪谉 转转爪"讝 讜讛讛"诪 驻"讛 讚讝讻讬讛 讜讛专讬讘"砖 住讬诪谉 专"讙 诪讛专"诐 诪讟专讗谞讬 讜讻讜' 讻爪"诇 讜拽爪转 驻讜住拽讬诐 讗讞专讬诐 讗砖专 讝讻专 讗讬谞诐 讘讬讚讬. 讜讙诐 注诇 讛专讘 讻谞讛"讙 讬砖 诇讛专讙讬砖 讚讛讜"诇 诇讛讝讻讬专 砖诪注转讬谉 讜讚讘专讬 讛转讜住' 讜讛专讗"砖 专讬砖 驻专拽 讛谞讜砖讗 讛谞讝讻专讬诐. 讙诐 讛讜"诇 诇讛讝讻讬专 砖讻"讻 讛住诪"注 住讬诪谉 专讻"讛 住"拽 讙'. 讜诇砖讜谉 讛住诪"注 砖诐 讛讜讗 讻诪讜 诇砖讜谉 讛讙诪专讗 讘住讜讙讬讬谉 诪讟诇讟诇讬谉 诇讗讜 讘谞讬 砖讟专讗 谞讬谞讛讜 注"砖:
讜诪讛专"砖 讘谉 讛专砖讘"抓 讘住驻专 转拽讜谉 住讜驻专讬诐 专讬砖 砖注专 讟讜"讘 讛讘讬讗 住讜讙讬转 拽讚讜砖讬谉 砖讛讝讻讬专 诪讛专砖讚"诐 讜住讜讙讬讬讗 讚讬讚谉 讜诪驻专拽 讛住驻讬谞讛 讚祝 注"讜 注"讗 注"砖. 讜注诪"砖 讛专砖讘"讗 讘讞讬讚讜砖讬讜 讘砖诪注转讬谉:
讜诪"砖 专砖"讬 讘住讜讙讬讬谉 讘谞讬 砖讟专讗 谞讬谞讛讜 讜讻讜' 讚讘专讬诐 讗讬谉 讘讛诐 诪砖讜诐 诪讞讜住专讬 讗诪谞讛. 讚讘专讬讜 拽砖讬诐 讗谞讻讬 讛注讬专讜转讬 注诇 讝讛 讘住驻专讬 讛拽讟谉 砖注专 讬讜住祝 讘住讜祝 住讬诪谉 讞' 讚祝 讝"讱 专讬砖 注"讚 注"砖:

